RTRS uvjeren da ministar Čampara daje informacije Guardianu - Bportal.ba - Najvažnije vijesti iz BiH\nČlanak koji ima “bombastični naslov i ničim utemeljene tvrdnje”, kako navodi novinar RTRS-a, “podudara se sa izjavama federalnih zvaničnika i njihovih medija”.\n– Zabrinutost zbog navodnog prekomjernog naoružavanja pokazao je i federalni ministar unutrašnjih poslova Aljoša Čampara, inače kadar SDA. Tekst Guardiana i njegova izjava vremenski se podudaraju, pa je pitanje ko je kome izvor – konstatuje novinar RTRS-a, a Dnevnik možete pogledati ovdje.\nA na Čamparinu izjavu jučer se osvrnuo i predsjednik RS-a Milorad Dodik.\n– Mislim da bi taj ministar mogao da malo uđe u prošlost pa da vidi da je preko deset, odnosno 15 godina, putem međunarodnog aranžmana ovdje bilo zabranjeno policiji Republike Srpske da bilo šta nabavlja od svega i da je bilo predviđeno da jedna duga cijev ide na deset policajaca, što je ponižavajuće za bilo kakvu ozbiljnu policiju. Policija RS-a ne samo da će nabaviti ovih 2.500 pušaka, nego je to u proceduri – rekao je Dodik, prenosi RTRS.\nU prilogu se konstatuje i da je tekst Guardiana “došao kao poručen pojedinim opozicionim liderima da optuže Dodika za ratno huškanje”.\nU sinoćnjem Dnevniku RTRS-a iznesena je i teza da je tekst u Guardianu o “navodnom prekomjernom naoružavanju” policije RS-a zapravo spin “kako bi se zataškala priča o vojnoj obuci bošnjačke djece i mladića”.\nPri tome se misli na video-snimak udruženja “Askeri” koji se nedavno pojavio u medijima i izazvao burne reakcije javnosti.\nOznačeno: 100.rođendan, aljoša čampara, boks, djevojčica, Guardian, mup rs


Realno je da do Vidovdana imamo 50 posto revakcinisanih građana Srbije - Istinomer\n“Realno je da do Vidovdana očekujemo da imamo 50 posto revakcinisanih punoletnih građana Republike Srbije”\nKoliko je vakcinisano građana Srbije, a koliko njih je revakcinisano? Ovo pitanje postalo je novo „Šta je starije kokoška ili jaje?“, mada na to pitanje naučnici su otkrili odgovor. Iako bi rešenje rebusa imunizacije pored digitalizacije i E-uprave, trebalo da bude očigledno.\nNejasno je zbog čega se podatak o imunizaciji građana servira javnosti po potrebi, a novinarima ne odgovara na upite. Ali, jasno je da podataka o samoj vakcinaciji nema, a o transparentnosti (prim. nov. kao i o podacima o broju respiratora, njihovoj nabavci, pa i broju zaraženih virusom korona) i njihovoj usklađenosti Istinomer je već pisao u oceni izjave mnogih političkih funkcionera o dostizanju 50 odsto vakicnisanih građana i tome dao ocenu neproverivo.\nNaime, državni sekretar Ministarstva zdravlja Mirsad Đerlek, krajem maja gostovao je na jutarnjem programu televizije K1 i tada rekao:\n„Treba nam još jača i brža imunizacija stanovništva. Iskreno da kažem, mi trenutno do 25 hiljada ljudi imunizujemo dnevno, vakcinišemo. Bolje bi bilo da je više, ali je realno da do Vidovdana očekujemo da imamo 50 posto revakcinisanih punoletnih građana Republike Srbije”.\nZatim je očekivanja ponovio:\n„Realno je da do Vidovdana dođemo do te cifre, međutim moramo nastaviti ovakvu i još ubrzaniju vakcinaciju”.\nMesec dana nakon ove izjave, 21. juna (prim. nov. datum koji je više puta spominjala i premijerka Ana Brnabić, inače godišnjica poslednjih parlamentarnih izbora), on je u jutarnjem dnevniku RTS-a izjavio da je Srbija trenutno na 49,9 posto vakcinisanih građana i da će u toku dana premašiti polovinu vakcinisanih punoletnih građana Republike Srbije za nekoliko stotina ili nekoliko hiljada.\n„Očekujem danas 50 posto vakcinisanih punoletnih građana Republike Srbije, zato što trenutno imamo 49,9, treba nam šest hiljada. Mi ćemo danas premašiti 50 posto za nekoliko stotina ili nekoliko hiljada, što je veliki uspeh Republike Srbije”, saopštio je Đerlek.\nU skladu sa svojom ranijom izjavom dodao:\nOvu njegovu izjavu ispratila je izjava premijerke u kojoj se demantuje da Srbija dostiže 50 posto vakcinisanih ili revakcinisanih punoletnih građana. Pritom, i dalje nije poznato da li se strani državljani vakcinisani u Srbiji ubrajaju u brojeve koje slučajno čujemo na konferencijama ili pojednim gostovanjima.\nPodsetimo, precizniji podatak izneo je resorni ministar Zlatibor Lončar koji je dan nakon izjava Đerleka i premijerke izjavio:\n„Još nismo dostigli 50 odsto, sada smo na 47,8 odsto kompletno vakcinisanih”.\nDok je dan posle njega, Mihailo Jovanović, direktor Kancelarije za informacione tehnologije i elektronsku upravu, izneo u jutarnjem programu RTS-a nove brojke o vakcinama i poslednje brojeve koje su poznati javnosti.\n„Do jutros je u Srbiji dato čak 5 miliona i 200 hiljada vakcina, od toga je 2 miliona i 700 hiljada prvih doza i 2 miliona i 500 hiljada drugih doza. I ono što raduje je da smo sve bliži tom broju od 50 posto vakcinisanog punoletnog stanovništva Srbije“,\nNovinari Istinomera ni posle nedelju dana nisu dobilii Đerlekovo objašnjenje izjave; naša pitanja ignorišu i Kancelarija za IT i elektronsku upravu, Institut za javno zdravlje „Dr Milan Jovanović Batut”, kao i Ministarstvo zdravlja.\nS obzirom da ne postoje javno dostupni podaci, niti podaci koji se redovno ažuriraju, poput statističkih podataka o virusu Covid – 19, a naša pitanja institucije ignorišu, ovu izjavu Mirsada Đerleka da će do Vidovdana biti 50 posto revakcinisanih punoletnih građana Republike Srbije ocenjujemo sa – neproverivo!\ndigitalizacija Ministarstvo zdravlja Batut covid-19 korona virus Vakcinacija


Medveđa - Krizni štab opštine Medveđa je doneo odluku da zbog pogoršanja epidemiološke situacije uvede vanrednu situaciju na celoj teritoriji ove opštine, koja je stupila na snagu u petak, 27. novembra“, rekao je komandant Kriznog štaba Nebojša Arsić i dodao da će Predškolska ustanova „Mladost“ u kojoj su se u ovom drugom talasu pojavili prvi oboleli od korone, biti zatvorena do daljeg.\n„Uvođenje vanredne situacije će značiti rigoriznije pridržavanje mera i rigoroznije kontrole od strane nadležnih organa. Mi smo ispoštovali preporuke Higijenskog zavoda i pojačali dezinfekciju. Takođe, zabranjene su proslave, maske su obavezne, kao i poštovanje svih mera koje su donete na nivou države“, naglasio je Arsić.\nKako je kazao, od početka epidemije, odnosno od marta do danas, u ovoj opštini je korona virusom zaraženo 134 ljudi. Uglavnom se radi o slučajevima sa lakšom kliničkom slikom, tako da za sada nema smrtnih slučajeva.\n„Imamo dosta porodičnih zaražavanja, mislimo da su slave dovele do toga, a nagli porast je počeo od 14. novembra“, istakao je komandant Štaba i predsednik opštine Nebojša Arsić.\nU prvom talasu je Medveđa, pored Crne Trave, bila opština sa najmanje obolelih stanovnika, dok je u poslednjih nedelju dana registrovano 54 obolelih.


Počela vakcinacija radnika u prostorijama kompanija na području Kantona Sarajevo\nKoordinator za vakcinaciju u Kantonu Sarajevo Ademir Spahić, naglasio je da inicijativa Udruženja poslodavaca FBiH, koja se provodi u dogovoru sa Ministarstvom zdravstva KS, već prvog dana daje dobre rezultate.\nNa inicijativu Udruženja poslodavaca Federacije Bosne i Hercegovine danas je počela vakcinacija radnika u prostorijama kompanija na području Kantona Sarajevo. Danas je mobilni medicinski tim vakcinisao uposlenike kompanija Euroasfalt, Konzum i JP Željeznice FBiH, a vakcinisano je oko 500 osoba.\n„Kao društveno odgovorna kompanija odazvali smo se na hvale vrijednu inicijativu Udruženja poslodavaca FBiH o vakcinisanju naših radnika unutar kompanije. Danas će u upravnoj zgradi Konzuma biti vakcinisani zaposlenici iz maloprodajnih objekata, logistike i uprave na dobrovoljnoj osnovi. Temeljem zaprimljenih prijava sačinili smo raspored vakcinisanja tako da se dok traje proces vakcinacije zaposlenika kupovina i radni procesi i dalje neometano odvijaju u našim prodajnim objektima. Proces vakcinacije se danas provodi u Sarajevu, a u narednim danima ćemo organizirati vakcinisanje naših zaposlenika i u drugim poslovnim regijama odnosno kantonima. Odazvali smo se pozivu UPFBiH za vakcinaciju radnika unutar kompanije, jer na taj način želimo podići na viši nivo stepen zaštite zdravlja kako naših zaposlenika, tako i naših kupaca omogućavajući im obavljanje svakodnevne kupovine uz visoku razinu zdravstvene sigurnosti“, kazao je rukovoditelj Sektora marketinga kompanije Konzum Haris Arnautović.\n„Danas ćemo vakcinisati uposlenike tri kompanije, za sutra je predviđena vakcinacija radnika GRAS-a, Europa Group, VW. Očekujemo da ćemo do kraja iduće sedmice završiti proces vakcinacije po firmama u Kantonu Sarajevo. Na raspolaganju su vakcine Astra Zeneca i Sinofarm. Moram istaknuti da niko od radnika koje danas vakcinišemo ne postavlja pitanje koja je vakcina u pitanju i to je pravi pristup kada je u pitanju vakcinacija“, kazao je Spahić.\nUposlenica Konzuma Amira Jahić zahvalila je na mogućnosti da se radnici vakcinišu u svojim kompanijama.\n„Za veliki broj radnika gotovo je nemoguće da odu sa posla i obave vakcinaciju na punktu u Zetri. Vakcinacijom štitim sebe, svoju porodicu, radne kolege i naše kupce te se ovom prilikom zahvaljujem svojoj kompaniji na inicijativi i mogućnosti organizovanog vakcinisanja“, kaže Jahić.\nRadnici koji prime vakcine u prostorijama kompanija dobit će važeću potvrdu o vakcinaciji.


Iz Kruga 99 su pozvali Savjet ministara Bosne i Hercegovine i druge nadležne institucije da konačno preduzmu adekvatne mjere kako proglašenje isključivog gospodarskog pojasa na Jadranskom moru Hrvatske i Italije ne bi sprečavao BiH u daljem ostvarivanju legitimnih interesa prema opštem internacionalnom pravu, odnosno prema UN Konvenciji o pravu mora.\n“Kako se najavljuje, Republika Hrvatska će nakon trilateralnog ministarskog sastanka s Republikom Slovenijom i Republikom Italijom u januaru 2021. proglasiti isključivi gospodarski pojas na Jadranskom moru. Italija, Hrvatska i Slovenija, sve države članice Europske unije, već su dogovorile da se to obavi u ovome mjesecu. Polazi se od toga da ukoliko na moru ima prostora, obalne države su slobodne po internacionalnom pravu jednostrano svojim aktima proglasiti gospodarski pojas i odrediti njegovu širinu i opseg svojih suverenih prava u tome dijelu mora. Međutim, to svakako mora biti u skladu s UN Konvencijom o pravu mora iz 1982.”, saopšteno je iz Kruga 99.\nNavode da namjeravani gospodarski pojas predviđa za Hrvatsku dva nova prava: prvo, podizanje umjetnih ostrva, uređaja, stalnih platformi i sličnih umjetnih uređaja koje imaju svoje “zone isključenja” oko sebe radi bezbjednosnih razloga, i drugo, pravo korištenja snage mora, vjetra i morskih struja u ekonomske svrhe.\n“I s januarskim italijanskim proglašenjem isključivoga gospodarskoga pojasa to bi značilo da Jadran više neće imati internacionalne vode, bar u dijelu mora u kojem bi Bosna i Hercegovina plovnim koridorom imala izlaz na otvoreno more i ostvarivala pristup preko Neretvanskog i Korčulanskog kanala. Međutim, vjerovatno će se još za neko vrijeme otvoreno more naći na dijelu Južnog Jadrana, budući da nema podataka da su republike Crna Gora i Albanija do sada proglasile svoje isključive ekonomske zone ili samo neka suverena prava u južnome Jadranu, a to znači od spoljne granice njihovih teritorijalnih mora prema pučini”, naveli su u saopštenju.\nU Krugu 99 smatraju da je očita jedna od osnovnih namjera uvođenja ovakvoga pojasa, i s jedne i s druge strane Jadrana, a to je njegova zaštita u smislu da ribarski brodovi trećih država ne bi mogli više uplovljavati u najveći prostor jadranskog mora radi lova ribe i drugih morskih vrsta bez dozvole kako ove dvije države, tako i organa Evropske unije.\n“Međutim, to će se posebno negativno odraziti na države koje takođe svojom obalom izlaze na ovo poluzatvoreno more, poput BiH, Albanije i Crne Gore, ali i na sve tzv. treće države u odnosu na EU”, saopšteno je.\nTags\t#bih\t#Krug99\t#more


Podeljeno preko 90 besplatnih auto sedišta u opštini Čajetina (VIDEO) - OGLASNA TABLA - INFO\nPodeljeno preko 90 besplatnih auto sedišta u opštini Čajetina (VIDEO)\n15 августа, 2019 0475\nSavet za bezbednost saobraćaja opštine Čajetina je danas u velikoj sali Skupštine opštine podelio preko 90 besplatnih auto sedišta roditeljima dece rođene do 30. juna 2019.godini. Ovom prilikom realizovana je i edukacija o pravilnom korišćenju sedišta koju su vršili Agencija za bezbednost saobraćaja RS i Centar za promociju bezbednosti saobraćaja iz Novog Sada. U ime opštine Čajetina, pomoćnik predsednika SO Marija Jeremić poželela je roditeljima i deci dobrodošlicu izrazivši ogromno zadovoljstvo što je broj novorođenčadi skoro dupliran u ovoj polovini godine u odnosu na prošlu.\nZa dobijanje besplatnih auto sedišta, za decu rođenu od 1. januara do 30. juna 2019. godine stiglo je oko 90 zahteva. Njihovo korišćenje nalaže zakon, ali glavni cilj treba da bude jačanje svesti i odgovornosti roditelja. Zbog toga je prilikom dodele auto sedišta organizovana i edukacija a zamisao Saveta je da se deci od rođenja pa nadalje ugrade pravilan odnos prema saobraćaju i saobraćajnoj kulturi.\n„Na ovom predavanju želimo jedan širok dijapazon, od početka, od korišćenja takozvanog jaja do 36kg, da predstavimo roditeljima način pravilnog korišćenja. Želimo da im predstavimo kako moraju da budu orijentisana sedišta, kako najpre prvo da pravilno odaberu sedišta, kako pravilno orijentaciju sedišta da koriste i na kraju kako pravilno dete da postave, odnosno da dotegnu kaiševe da bi ono bilo bezbedno prevoženo u saobraćaju“, rekao je Srđan Radović iz Saveta za bezbednost saobraćaja opštine Čajetina.\nO važnosti auto-sedišta i njihovom pravilnom korišćenju govorili su gosti iz Centra za promociju bezbednosti saobraćaja iz Novog Sada.\n„Izuzetno mi je drago što smo već treći put u Čajetini i što opština prepoznaje koliko je značajno ne samo da poklone auto sedišta nego i da roditeljima objasnimo na koji način pravilno da koriste ta auto sedišta koja dobiju, jer sedišta ukoliko se ne koriste pravilno a dođe do saobraćajne nezgode neće zaštiti dete i neće ispuniti tu svoju svrhu“, kaže Marijana Jovanović, Centar za promociju bezbednosti saobraćaja.\nMarijana dodaje da su prilikom korišćenja auto sedišta najbitnije tri stvari a to su da auto sedište odgovara uzrastu deteta, da sedište bude čvrsto pričvršćeno pojasom automobila za sedište automobila i poslednja, gde roditelji najviše i greše, jeste da dete bude čvrsto vezano kaiševima auto sedišta.\n„Prvi put sam dobila sedište za drugo dete. Znači nam dosta i pomaže nam u kućnom budžetu jer su sedišta skupa a imamo dvoje dece“, kaže Ivanović Jasna.\n„Meni je ovo prvo dete a sedište ne znači mnogo koliko ovo predavanje danas. Mislim da smo svi grešili po pitanju vezivanja sedišta, mislim da niko nije radio pravilno“, dodaje Šopalović Vladeta.\nRoditelji su takođe ovom prilikom upoznati i sa činjenicom da su članovi Saveta za bezbednost saobraćaja obučeni da budu savetnici u korišćenju auto sedišta i da ih svi zainteresovani mogu po potrebi kontaktirati preko njihove fejsbuk stranice .\nKoncert: Sanja Ilić & Balkanika (video najava)\nU petak promocija prvog tima FK Slobode na Gradskom trgu u Užicu


NSinfo: Zamena starog papira za sadnice - na Spensu\nZamena starog papira za sadnice - na Spensu\nSvi koji žele da dobiju sadnicu cveća potrebno je da donesu 10 kilograma starog papira, a za sadnicu drveta 60 kilograma\nUdruženje "Inženjeri zaštite životne sredine" i ove godine tokom manifestacije "Novosadska jesen", koja se od 18. do 22. oktobra održava na Spensu, organizovaće akciju zamene starog papira za sadnice cveća i drveća.\nAkcija se sprovodi sa ciljem promocije i podsticanja reciklaže, kao i ukazivanja na neophodnost ustanovljavanja potrebne infrastrukture koja bi ovaj proces omogućila.\nNovosađani i novosađanke koji budu tokom "Novosadske jeseni" doneli na štand "Inženjera zaštite životne sredine" stari papir moći će da dobiju sadnicu, a od volontera i volonteri udruženja i dodatne informacija o reciklaži i načinima na koji svaki pojedinac može doprinetu očuvanje životne sredine i odgovoriti na klimatske promene.\nProizvodnjom papira iz recikliranih materijala, umesto iz drveta, postiže se energetska ušteda i do 74 procenta, zavisno od tehnološkog postupka i vrste starog papira, smanjuje se emisija štetnih gasova, a reciklažom samo 1 tome starog papira može se očuvati 30.000 litara vode potrebne za proizvodni proces, navodi se u saopštenju.\nŠtand "Inženjera zaštite životne sredine" nalaziće se na prvom spratu Spensa i biće otvoren od 9 do 18 časova svakog dana trajanja manifestacije.\nSvi koji žele da dobiju sadnicu cveća potrebno je da donesu 10 kilograma starog papira, a za sadnicu drveta 60 kilograma.\nAkciju su podržale Gradska uprava za sport i omladinu i Gradska uprava za zaštitu životne sredine.\nizvor: rtv.rs, foto: Udruženje Inženjeri zaštite životne sredine\n... ekologija, jesen, manifestacija, Novi Sad, reciklaža, spens


Izdata okolinska dozvola za HE Ulog | Eko akcija\nProteklih mjeseci nismo dobili nikakvu informaciju o tome, kao ni o prethodno izdatom Rješenju o odobravanju Studije uticaja na okoliš. Nije se mogla pronaći nikakva informacija niti u medijima, niti na internet stranici pomenutog ministarstva, ni Federalnog ministarstva okoliša i turizma, pa čak ni na stranicama investitora. Apsolutno nam je nepoznato da li je Studija uticaja na okoliš HE Ulog pretrpjela ikakve promjene u skladu sa nizom primjedbi upućenih u toku javne rasprave i uopće tokom procedure Procjene uticaja na okoliš (PUO). Podsjećamo javnost da je Studija uticaja tretirala negativne ekološke uticaje isključivo na prostoru RS, odnosno do entitetske granice mada je HE Ulog locirana stotinjak metara uzvodno od „federalnog dijela vodotoka Neretve. U Studiji nema ni riječi o nizvodnim uticajima iako smo još 23.12.2009. g. informisani da je nadležno ministarstvo RS pismenim putem naložilo investitoru da se Studija uticaja na okoliš sačini sa posebnim separatom o procjeni uticaja nizvodno na području FBiH.\nUkazivanje niza subjekata iz FBiH (Općina Konjic, Zeleni Neretva i druge NVO) da su negativni uticaji ovog projekta nesporni i argumentovani, predstavnici EFT-a, i samo i isključivo oni, su bez ikakvih argumenata negirali. Naročito je ukazivano na tehničko rješenje HE Ulog koje preferira vršni rad elektrane veći dio godine, kako zbog hidroloških, tako i zbog energetskih, tržišnih i ekonomskih razloga. Rezultat tog i takvog režima rada, naročito u periodu malih voda, jeste oscilacija protoka nizvodno u rasponu od 0,52 m3/s (biološki minimum) do 35,5 m3/s (uključivanje oba agregata u rad). Tvrdnja predstavnika EFT-a da će režim rada elektrane biti protočnog karaktera, ne samo da je neutemeljena i bez argumenata, već je i kontraverzna jer se u nizu izjava datih od strane čelnih ljudi EFT nazire vršni rad HE Ulog. O negiranju međuentitetskog uticaja na nizovdni tok Neretve prilikom izgradnje brane visoke 53 metra apsurdno je i govoriti. U osjetljivom ekosistemu vodotoka Gornje Neretve, veoma malog protoka u ljetnom periodu (kada se očekuju intenzivni radovi), velike posljedice nizvodno su neminovne.\nPosljednja informacija koju je naše udruženje dobilo je dopis u kome Ministarstvo okoliša i turizma FBiH upućuje mišljenje o HE Ulog prema resornom ministarstvu RS u kome, između ostalog, zahtjeva „da se uvaže sve relevantne primjedbe zainteresiranih subjekata“. Pošto je očito da navedeno ministarstvo nije uvažilo bilo kakve prijedloge i mišljenja iz FBiH, a prihvatilo isključivo „dokaze“ projektantske kuće (koja je i autor Studije uticaja na okoliš) jasno je da je Studija uticaja prihvaćena u svom izvornom obliku – bez ikakvih uticaja u drugom entitetu, te su se sve dalje aktivnosti zakonske procedure odvijale isključivo u RS-u, što pokazuje i Rješenje o ekološkoj dozvoli koja je dostavljena iskučivo subjektima iz RS-a. To dovoljno govori o stanju u BiH i entitetima, te o poslovnom ambijentu u kojem se očito odlično snalazi investitor „evropske orijentacije u realizaciji ekoloških projekata“, a čijim predstavnicima su usta puna Evropskih direktiva i visokih ekoloških standarda u realizaciji njihovih projekata. O kakvim direktivama i standardima se radi možda najbolje govori činjenica o početku radova na projektu HE Ulog koji su započeti prije više od godinu dana bez pribavljenih dozvola i saglasnosti, a koje su zakonski preduslov za početak realizacije projekta.


Agrobanka postaje diplomatski problem?\nLjubljanski list “Poslovni dnevnik” piše da je odluka Narodne banke Srbije (NBS) da se Agrobanci oduzme dozvola za rad i njena imovina prenese na Novu Agrobanku na putu da preraste u diplomatski spor.\nNaime, prema pisanju ovog lista, slovenački ambasador u Srbiji Franc But sastao se u ponedeljak sa guvernerom NBS-a Dejanom Šoškićem i “izrazio svoj protest u vezi sa štetom koja je naneta slovenačkim investitorima” koji su akcionari Agrobanke ili upravljaju akcijama za treća lica. Prema izvorima ovog lista slične proteste će uputiti i švedske i austrijske diplomate u ime investicionih fondova East Capital i Raiffeisen.\nOvom slovenačkom dnevniku, NBS je saopštila da je dozvola Agrobanci oduzeta na osnovu aktuelnog Zakona o bankama. “On omogućava da se banci koja se nalazila pod prinudnom upravom, povuče dozvola za rad ukoliko aktivnosti koje su sprovođene nisu dovela do poboljšanja njenog finansijskog stanja”, navodi se u saopštenju NBS-a.\nLjubljanski list napominje i da su slovenački i drugi akcionari Agrobanke u protekla dva meseca tražili vanrednu reviziju poslovanja banke, ali da država u dva navrata nije obezbedila kvorum za održavanje sednice. Uprkos ovome, NBS je prema navodima ovog dnevnika upravo na akcionare prebacila veći deo odgovornosti za propast banke s obzirom da “se nisu postarali za povećanje kapitala, poboljšanje likvidnosti odnosno za servisiranje obaveza banke”.\nPotraživanja akcionara “Agrobanke”, bilo da su po osnovu akcionarskog uloga ili ulaganja na berzi, ostaju u toj banci pod administrativnim upravljanjem, a deoničari će moći da se naplate iz određenih potraživanja koja su ostala u “Agrobanci”, rečeno je Tanjugu u “Novoj Agrobanci”.\nKako su podsetili u toj banci, najduže 25 dana posle oduzimanja dozvole za rad “Agrobanci” Agencija za osiguranje depozita doneće odluku o tome da li će ta banka pod administracijom otići u stečaj.\nU “Agrobanci” pod administracijom ostala su potraživanja akcionara i potraživanja od firmi koje su u stečaju, a na “Novu Agrobanku” preneti su svi depoziti – i građana, i preduzetnika, malih, srednjih i velikih preduzeća, kao i deo potraživanja.\n(FOTO) Procurele fotografije novog iPhone-a\n(VIDEO) Završena izgradnja pomoćnih mostova na Dunavu


Trampov savetnik: Interesi SAD i Rusije se podudaraju - Sputnjik Srbija\n12:28 16 Jun 2021\n17:15 17.10.2016 Preuzmite kraći link\nOn je dodao i da bi Rusija i SAD bi trebalo da sarađuju, jer je bez toga nemoguće rešiti sirijski konflikt.\n„Nažalost, nadmena spoljna politika Vašingtona u velikoj meri zanemaruje sopstvene prioritete. Ako pogledamo šta se događalo u proteklih deset godina, postaje nam jasno da bi Rusija mogla da doprinese rešavanju komplikovanih pitanja ukoliko bi se sa Moskvom radilo na uspostavljanju odnosa baziranog na uzajamnom poštovanju“, rekao je Pejdž.\nOn je dodao da su dokaz tome poslednji koraci koje su preduzele Turska i Rusija po pitanju saradnje o Siriji.\nPrethodno je predstavnik Stejt departmenta Džon Kirbi izjavio da SAD obustavlja bilateralne odnose sa Rusijom kada je reč o primirju u Siriji, kao i da će ubuduće sa Moskvom komunikacija ići isključivo preko vojnih kanala kako bi se izbegli konflikti na sirijskom nebu.


Damjanović vodi UO koji odlučuje o institutu - Vijesti.me\nNAKON DEKLARACIJE O NAMJERI CERN-A\nFoto: Gov.me Autor: Tina Popović\nMinistarka nauke Sanja Damjanović u naredne dvije godine predsjedavaće Upravnim odborom, koji je formiran potpisivanjem Deklaracije o namjeri u Evropskom vijeću za nuklearna istraživanja (CERN).\nPrvi sastanak Upravnog odbora, koji će imati vodeću ulogu u odlučivanju za sve naučno-političke korake neophodne za realizaciju međunarodnog instituta u Jugoistočnoj Evropi, održan je u utorak u Sofiji.\nSastanku je, kako je saopšteno iz Ministarstva nauke, prethodio prijem članova UO kod predsjednika Bugarske Rumena Radeva. „Radev je iskazao punu podršku i istakao značaj projekta za cijeli region“, kaže se u saopštenju.\nDamjanović je, kao predsjedavajuća Upravnim odborom, upoznala predsjednika sa značajnim koracima ostvarenim prošle godine. Profesor i posmatrač sastanka Upravnog odbora, Hervig Šoper, je u razgovoru sa Radevom kazao da je sada pravo vrijeme za realizaciju velikog naučno-tehnološkog projekta u Jugoistočnoj Evropi, koji je trenutno u političkom fokusu EU.


Šta Kazu Mediji | BeliOrlovi.rs\nŠta kazu mediji\n19. jula 2012 - 09:44|FSS, Izbori u FSS, Srpska Kuća Fudbala, Šta kazu mediji|Ostavite komentar\nHrvatski mediji najviše pažnje posvetili Srbiji i Španiji\n26. maja 2012 - 22:45|Prijateljska utakmica, Srbija-Španija 2012, Šta drugi misle o nama, Šta kazu mediji, Zanimljivo|Ostavite komentar\nMediji zemalja koje će da igraju na predstojećim kvalifikacijama za SP sa Srbijom, nisu dali previše pažnje utakmici Španija – Srbija, dok su hrvatski mediji ocenili da je Španija lako „izašla na kraj“ sa Srbijom.\nDzaja i Kule u idealnom timu EP\n20. aprila 2012 - 19:55|Dragan Džajić, Legende fudbala, Priznanja, Šta drugi misle o nama, Šta kazu mediji|Ostavite komentar\nBivši fudbaleri Jugoslavije i članovi FK Crvena Zvezda Dragan Džajić i Jovan Aćimović uvršteni su u najbolji tim evropskih prvenstava od početka takmičenja pa do danas.\nEngleski komentator i kolumnista fudbalskog magazina „World Soccer“, Brajan Glenvil, sastavio je tim od najboljih 11 koji su se pojavili na evropskim prvenstvima.\nMi možemo biti ponosni jer su se na toj listi našla dvojica naših fudbalera – Dragan Džajić i Jovan Aćimović.\nBivši članovi FK Crvena Zvezda i reprezentacije Jugoslavije počastvovani su ovim priznanjem.\nNajbolji jugoslovenski i srpski fudbaler svih vremena Dragan Džajić je povodom ovog priznanja izjavio:\nDrago mi je što sam izabran u društvu Jašina, Bekenbauera, Gulita, Milera, Brajtnera i drugih. Jedino mi je ostao žal što tada nisam sa reprezentaciojom Jugoslavije postao šampion Evrope. I sada se naježim kada pomislim da smo mogli biti najbolji u Evropi.\nJovan Kule Aćimović je čovek koji je obeležio EP daleke 1968. godine.\nAćimović kaže da je ovo najbolji tim u koji je ikada uvršten.\nOvaj laskavi izbor mi govori da se nisam uzalud bavio loptom. Nije mala stvar biti u društvu nezaboravnih fudbalskih velikana. Ovo je najbolji tim u koji sam ikada rangiran.\nNajbolji tim evropskih prvenstava svih vremena, po mišljenju kolumniste najcjenjenijeg fudbalskog magazina čine: Lav Jašin (SSSR), Serhio Ramos (Španija), Franc Bekenbauer (Nemačka), Karlos Pujol (Španija), Pol Brajtner (Nemačka), Rajmon Kop (Francuska), Rud Gulit (Holandija), Jovan Aćimović (Jugoslavija), Dragan Džajić (Jugoslavija), Marko van Basten (Holandija) i Gerd Miler (Nemačka).\nPlatini: Zaustavite huligane ili izbacujemo Srbiju!\n24. februara 2011 - 21:42|Šta drugi misle o nama, Šta kazu mediji|Ostavite komentar\nPredsednik Srbije Boris Tadić poručio je u razgovoru sa predsednikom UEFA Mišelom Platinijem, da je Srbija u potpunosti opredeljena da se obračuna sa huliganima i da neće dozvoliti da se ponove nemili događaji iz Italije.\nMišel Platini je predsedniku Srbije preneo stav Evropske fudbalske unije (UEFA) da će u slučaju nastavljanja nasilničkog i kriminalnog ponašanja huligana, srpski klubovi i nacionalni tim biti isključeni iz svih evropskih takmičenja.\nPredsednik Tadić je rekao da je Srbija u potpunosti opredeljena da se obračuna sa huliganima, da neće dozvoliti da se ponove nemili događaji iz Italije i da naša reprezentacija ili sportski klubovi budu kažnjeni ili udaljeni sa evropskih i svetskih takmičenja.\n„Mi u Srbiji imamo problem sa huliganima, svesni smo toga i spremni smo na definitivni obračun sa njima. Sa UEFA-om ćemo raditi da se nemili događaji iz Đenove nikada ne ponove.To je bila i sramota za našu zemlju. Takođe, moramo napraviti razliku između huligana koji su u manjini i navijača koji su velika većina u Srbiji. Mi smo nacija koja će dokazati da zna da sportski bodri svoju reprezentaciju i svoje klubove gde god oni igraju“, rekao je predsednik Srbije.\nPredsednik Tadić je naglasio da su huligani bezbednosni problem i da Srbija mora zaustaviti nasilje u fudbalu, koje sa sportom nema nikakve veze, već se radi o formi kriminala koja se mora neprekidno suzbijati.\n„Na taj način stadioni će ponovo postati sigurna mesta, gde roditelji mogu dovoditi svoju decu, buduće sportiste. Tako ćemo svi doprinositi društvu u kojem živimo, sportski mečevi će postati mesta gde se ljudi okupljaju, a ne ratna poprišta sa tragičnim ishodima“, poručio je predsednik Srbije.\nSastanku su prisustvovali i direktor Bezbednosno informativne agencije Saša Vukadinović i generalni sekretar UEFA Djani Infantino.\nItalijanski mediji: Srpski „ultrasi“ napravili haos\n12. oktobra 2010 - 22:48|EP 2012, Italija-Srbija, Kvalifikacije EP 2012, Šta drugi misle o nama, Šta kazu mediji|Ostavite komentar\nItalijanski mediji kao da nisu previše iznenađeni neredima na tribinama uoči duela između Italije i Srbije zbog kojih je odložen početak meča, a kasnije i prekinut susret kvalifikacija za Evropsko prvenstvo.\nNeposredno pred početak susreta nekoliko navijača se popelo na zaštitnu ogradu i nasilnički je pokidalo zaštitnu mrežu oko „kaveza“ gde je smešteno oko 1600 srpskih navijača.\nUsledilo je paljenje baklji i bacanje petardi ka navijačima Italije, a u jednom trenutku je spaljena i zastava Albanije.\nIgrači su se uputili u svlačionice, a nakon pola sata zakašnjenja utakmica je konačno počela i posle sedam minuta prekinuta jer su huligani nastavili sa bacanjem baklji na teren.\nSlike sa stadiona\n„Gazeta delo Sport“ kratko je preneo „Ultrasi prave haos“, dok je „Kalčomerkato“ malo kritičniji sa naslovom „Srbi pustili Ultrase“ i pišu kako je atmosfera na stadionu Luiđi Feraris apsurdna.\n„La Republika“ piše o kompletnom slučaju i navodi da su tokom dana huligani gađali policiju flašama u centru Đenove, a spominje se i napad na Vladimira Stojkovića zbog kojeg ga nije bilo na golu. Italijanski „Eurosport“ napisao je da je situacija potpuno neverovatna jer navijači Srbije divljanjem ne dozvoljavaju da meč počne.\nNa sajtu „Tutomerkata“ stajala je slika srpskih navijača uz naslov „NE IGRA SE“.\nItalijanski mediji navode da su srpski huligani nerede pravili i u samom gradu pred početak meča. Navodno su demolirali nekoliko radnji, pisali grafite na spomenicima kulture i sukobili se sa policijom.\nDivljanje srpskih navijača zauzelo je centralno mesto i na poznatom fudbalskom portalu „goal.com“.


Konferencija za medije Gradskog odbora Srpske napredne stranke Kruševac posvećena protestu opozicije: „Predstava koja više nema publike“ | RTK\nKonferencija za medije Gradskog odbora Srpske napredne stranke Kruševac posvećena protestu opozicije: „Predstava koja više nema publike“\nRedovna konferencija Gradskog odbora Srpske napredne stranke bila je posvećena protestu opozicije, što, po rečima potpredsednika Predraga Vukićevića, predstavlja samo jednu u nizu predstava, koja na sreću više nema publike.\nVukićević je istakao da je građanima Srbije dosadilo svakodnevno slušanje salvi psovki i uvreda upućenih bilo kome, što jasno pokazuje da opozicija nema konstruktivne predloge,već isključivo kritiku radi kritike.\nVukićević je još, između ostalog, naglasio da, opozicija traži izbore, a kada im vlast nudi, oni ih neće.\nDok je Aleksandar Vučića i SNS-a, nećemo dozvoliti da nas niko ponižava, vređa i propagira vandalizam, poručeno je sa konferencije kruševačkih naprednjaka.\nPrethodno : Vojnik pronađen mrtav, nesreća se dogodila u reci Bistrici u selu Dvorane\nSledeće : U Gradskoj upravi u Kruševcu prezentacija besplatnih obuka informaciono komunikacionih tehnologija za raseljena lica


Visoka obučenost pripadnika 63. padobranskog bataljona – Info Centar Juga\nMinistarstvo odbrane Vlade Republike Srbije saopštilo je da su pripadnici niškog 63. padobranskog bataljona, u okviru redovnih planiranih aktivnosti, izveli kondicioni marš u dužini od 20 kilometara u urbanim uslovima u rejonu grada Niša, u kome je učestvovao i ministar odbrane Aleksandar Vulin.\nMarš je bio prilika da se u izazovnim vremenskim uslovima proveri nivo osposobljenosti pripadnika 63. padobranskog bataljona, a uz poštovanje svih kondicionih normi u Vojsci Srbije.\nMarš je realizovan u propisanom vremenu koje iznosi pet kilometara na čas tokom kompletne staze.\nVulin je, nakon dolaska u nišku kasarnu „Aerodrom“, koja je bila završna tačka marša, i razgovora sa pripadnicima bataljona, istakao da je 63. padobranski bataljon dostojan nastavljač tradicije slavne 63. padobranske brigade.\nDanas sam imao priliku da se lično uverim u visok nivo njihove fizičke pripremljenosti, izuzetan nivo obučenosti i ono što je najvažnije i ono što odlikuje našu Vojsku – izuzetno visok moral, rešenost da se zemlja čuva i da se sprovode svi zadaci, istakao je ministar odbrane.\nMinistar odbrane je, nakon marša, u niškoj kasarni „Aerodrom“ obišao i spomen sobu 63. padobranske brigade, kao i spomen-obeležje posvećeno nastradalim pripadnicima u krugu te kasarne, navodi se saopštenju.\nAko živite u ulici koja nema ime moraćete da promenite dokumenta,ali o trošku Vlade Srbije


Niška televizija » Prvi međudržavni sporazum Srbije (VIDEO)\nPrvi međudržavni sporazum Srbije (VIDEO)\nObjavljeno 27.07.2015. 12:09\n27. jula 1189. godine u Nišu su srpski veliki župan Stefan Nemanja i nemački car Fridrih I Barbarosa, koji je predvodio vojsku krstaša na putu ka Bliskom istoku, sklopili sporazum. Ovaj prvi ugovor srednjovekovne Srbije i Nemačke nije u potpunosti realizovan. Sporazumu su prethodili pregovori započeti ranije od strane srpske delegacije na dvoru nemačkog vladara u Nemačkoj.\nPrema zapadnoevropskim spisima, na teritoriji današnje opštine Pantelej, u porti Pantelejske crkve, susrela su se dva moćna vladara, a taj susret protekao je u znaku sporazuma o međusobnoj saradnji i pomoći. Istoričari tvrde da je ovo prvi međunarodni sporazum koji je Srbija potpisala. Osim što se smatra utemeljivačem srpske države, Stefan Nemanja je kroz istoriju ostao upamćen i kao jedan od utemeljivača Srpske pravoslavne crkve koja ga slavi kao Svetog Simeona Mirotočivog. Inače, prema rečima istoričara, međunarodni sporazum koji je Srbija potpisala sa Nemačkom samo je jedan od dokumenata koji svedoči o slavnoj istoriji naše zemlje, evropskoj pripadnosti i važnoj geostrateškoj poziciji pod vođstvom župana Stefana Nemanje.\nAktuelni direktor niškog Doma zdravlja ostaje na toj funkciji (VIDEO)\nSporna teritorija Nišvila


Otvoren Međunarodni poljoprivredni sajam u\nPredsednik Srbije Aleksandar Vučić i mađarski premijer Viktor Orban otvorili su 89. Međunarodni poljoprivredni sajam u Novom Sadu, čiji je ovogodišnji partner Mađarska, a koji će trajati do 27. maja i okupio je 1.100 izlagača iz 21 zemlje.\nVučić je na svečanom otvaranju rekao da Mađarska i Srbija imaju partnerski odnos vidljiv i u rezultatima i delima i dodao da je dogovoreno da će, ako Mađarskoj nedostaje bilo šta, Srbija biti tu, a ako Srbiji nešto nedostaje, prvi poziv koji ćemo uputiti biće Budimpešta.\nPredsednik Srbije se zahvalio premijeru Mađarske Viktoru Orbanu, kako je rekao, iskrenom prijatelju Srbije, dodajući da rezultati uvek bolje govore od reči, bile one male ili velike, a rezultati saradnje dve zemlje su veliki.\nPodsetio je da je Mađarska bila sedma zemlja EU po nivou trgovinske razmene sa Srbijom pre sedam godina, a danas je broj dva.\nPrema njegovim rečima, ukupno gledano u ovoj godini Mađarska je zemlja broj tri po nivou trgovinske razmene. Samo u poljoprivrednoj i prehrambenoj razmeni vrednost saradnje prelazi 200 miliona evra, dodao je Vučić.\n„U sferi poljoprivrede možemo dalje da unapređujemo našu saradnju“, kazao je Vučić.\nVučić se zahvalio srpskim poljoprivrednicima koji će, kaže, da održe i Srbiju, već i dobar deo regiona u životu da ljudi imaju dovoljno hrane.\nVučić je konstatovao da će posetioci do 27. maja na Sajmu moći da uživaju u najvišim poljoprivrednim dostignućima, navodeći da su organizovane i izložbe o genetskim potencijalama, proizvodima sa geografskim poreklom.\nPredsednik Srbije je obilazeći izlagače na 89. Međunarodnom poljoprivrednom sajmu, izjavio da je Srbija prvi put dobila dozvolu za izvoz jabuka u Egipat i Indoneziju što je odlična stvar.\nMađarski premijer Viktor Orban je poručio da su Srbija i Mađarska jake poljoprivredne zemlje i imaju rezerve hrane za sebe, i za Evropu, a dve zemlje mogu da računaju jedna na drugu, tako da su obe bezbedne bilo da se radi o gasu ili prehrambenim proizvodima.\nDodao je da ekonomski saradnja Srbije i Mađarske nije nikad bila jaka kao danas, i pozvao srpske privrednike da investiraju u Mađarskoj. Ukazao je da je za Mađarsku važan Novosadski sajam poljoprivrede, jer je upravo Đula Hajoš, nekada direktor pogona za proizvodnju užadi u Novom Sadu učini sve da umesto lokalnog vašara, to izraste u međunarodni sajam.\nDan zemlje partnera ovogodišnjeg Sajma – Mađarske biće 23. maja. Mađarska će se predstaviti na tri lokacije i to u Hali 1 na nacionalnom štandu, potom u pojedinačnim nastupima još gotovo 50 kompanija, kao i u Auli Novosadskog sajma i u Novosadskom pozorištu, gde će predstaviti svoje kulturno nasleđe.\nOsim privrede, Mađarska će predstaviti i kulturno-istorijske vrednosti i gastronomiju kroz degustacije specijaliteta mađarske kuhinje i vina.\nOve godine na Sajmu će premijerno nastupiti i Maroko.\nPosetioci Sajma moći će i da vide Izložbu poljoprivredne mehanizacije najnovije generacije na kojoj će pored firmi iz Srbije, učestvovati i kompanije iz Italije, Turske, Austrije, Slovenije, Španije, Rumunije, Bugarske i Češke.\nIstog dana kada je i Dan stočara, 26. maja biće održana i Fijakerijada.\nU organizaciji Ministarstva poljoprivrede, tradicionalno u Hali 1A, održaće se izložba organskih proizvoda, proizvoda sa oznakom geografskog porekla i oznakom „Srpski kvalitet“, a biće prisutni i proizvođači zanatskog piva.


Sa Seikovom staršću, Seiko Quarts je uneo inovaciju u istoriju časovničarstva.\nKvarcni sat, razvijen 1969. godine, uneo je revoluciju u postojeći konvencionalni koncept časovničarstva. Reč je o mehanizmu čiju tačnost reguliše kvarcni oscilator. Kristalno telo kvarca, sečeno u obliku viljuške, ima karakteristiku da generiše stabilnost vibracije ako se na njega primenjuje napon. S godinama je znanje o ponašanju kristal kvarca u određenim uslovima postalo standard za merenje tačnosti vremena. Međutim, da bi se iskoristila prednost kristal kvarca u regulisanju tačnosti i ta tehnologija implementirala u mali ručni sat bilo je potrebno savladati mnogo prepreka.\nGodine 1969. Seiko je uspeo da savlada sve prepreke i prvi u svetu ponudi komercijalno isplativ kvarcni sat. Bilo je to dugih deset godina od početka razvojnog plana kristalnog oscilovanja do nastanka kvarcnog sata od strane Suwa Sheikosha. Razviti kvarcni sat za praktičnu primenu bilo je moguće jedino uz jedinstvenu tehnologiju koju je ponudio Seiko. Na primer, sečenjem kristalnog oscilatora u obliku viljuške i razvojem IC kola, stvoren je motor koji pravilno upravlja signalima kristalnog oscilatora. Osim toga, vođen entuzijazmom da promeni budućnost sveta satova, Seiko nije insistirao na monopolizaciji svojih tehnoloških patenata već ih je ponudio svetu. Tako su mnoge tehnološke inovacije koje je Seiko razvio postale svetski standard i doprinele razvoju današnjih kvarcnih satova.\nPrvi kvarcni sat dostupan globalnom tržištu [Seiko Quartz ASTRON]\nPredstavljen svetu 25. decembra 1969. ovaj sat predstavlja revoluciju u svetu horologije. Frekvencija kvarca u to vreme bila je 8192 Hz u sekundi, što je četvrtina današnje prosečne frekvencije. Jedna od glavnih karakteristika ovog sata bilo je stepenasto kretanje sekundne kazaljke usklađeno s radom motora te je to i dan danas prepoznatljivi simbol kvarcnih satova.


Poboljšani kapaciteti granične kontrole u Srbiji\nNačelnik Uprave granične policije Ministarstva unutrašnjih poslova Milenko Božović i ambasador i šef Delegacije Evropske unije u Srbiji Sem Fabrici posetili su danas Regionalni centar granične policije prema Bugarskoj gde je prezentovana oprema koju je Evropska unija donirala graničnoj policiji. Božović se zahvalio ambasadoru Fabriciju na pomoći u jačanju kapaciteta granične policije u borbi protiv iregularnih migracija.\nKroz ovaj projekat smo nabavili novu opremu čime smo značajno poboljšali kapacitete granične kontrole, nadzora državne granice i stvorili bolje uslove za rad policijskih službenika granične policije, izjavio je Božović. On je rekao da je u prethodnom periodu na zaštiti državne granice prema Bugarskoj zajedno sa graničnom policijom iz Srbije učestvovalo i 50 policijskih službenika granične policije zemalja Evropske unije.\nFabrici se zahvalio ministru untrašnjih poslova Nebojši Stefanoviću i Božoviću na dosadašnjoj odličnoj saradnji i naglasio da su suzbijanje i borba protiv iregularnih migracija prioritet u Evropskoj uniji. Ovaj projekat je deo napora Evropske unije da pomogne Srbiji da bude efikasnija u suzbijanju iregularnih migracija. Vrlo smo zadovoljni postignutim rezultatima, istakao je Fabrici.\nBožović i Fabrici razgovarali su o mogućnostima produžetka ovog projekta koji finansira Evropska unija vrednosti tri miliona evra.\nKako je Fabrici rekao, dva miliona evra je namenjeno podizanju kapaciteta granične policije kroz saradnju sa policajcima koji su upuжeni iz zemalja Evropske unije, dok je milion evra namenjeno nabavci najsavremenije opreme koja će graničnoj policiji omogućiti bolji i kvalitetniji rad.\nU doniranoj opremi su panciri i šlemovi, dvogledi, ručne termovizijske kamere, reflektori, ureрaji za protivdiverzione preglede, čitači putnih isprava i drugo.\nUnošenje i iznošenje deviza preko granice\n"Duplo bolji rezultati policije"\nFabrici: Nema zahteva za promenu forme dijlaoga


"Čvrsto vjerujemo u zajedničku evropsku budućnost. Projekat EU se pokazao kao najuspješniji i efikasan garant mira, stabilnosti i napretka u istoriji kontinenta", navodi se u Deklaraciji, uz isticanje da dobrosusjedski odnosi, uzajamno poštovanje i iskren politički dijalog nemaju alternativu.\nUčesnici samita saglasni su da se perspektiva članstva u EU pokazala kao najsnažniji podsticaj za neophodne reforme, kao i najbolji garant trajnom miru, stabilnosti i bezbjednosti u regionu.\n"To je, takođe, najsnažniji podsticaj za sveobuhvatnu transformaciju regiona i promociju demokratije, ljudskih prava i osnovnih sloboda, vladavine prava, uzajamnog razumijevanja i povezanosti, te dobrog ekonomskog upravljanja", navodi se u dokumentu.\nPosebno je naglašena potreba održanja momentuma proširenja i kontinuirane opredijeljenosti za reforme, kao i kredibiliteta politike proširenja, bazirane na striktnoj i fer uslovljenosti, regionalnoj saradnji i dobrosusjedskim odnosima i načelu vlastite zasluge.\nNavedeno je da će učesnice SEECP-a koje su već članice EU nastaviti da podržavaju evropsku perspektivu članica Procesa koje još teže članstvu u Uniji.\nPohvale su upućene rumunskom predsjedavanju Savjetu EU i predsjedavanju Sarajeva SEECP-u za zajedničko organizovanje neformalnog sastanka za jačanje regionalne saradnje u jugoistočnoj Evropi 22. marta u Sarajevu, koji je okupio direktore EU za zapadni Balkan, političke direktore članica SEECP-a, kao i predstavnike Evropske službe za spoljne poslove i Evropske komisije.\nPosebno mjesto u Deklaraciji posvećeno je jačanju bezbjednosti u regionu i opredijeljenosti zemalja učesnika Procesa da zajednički rade da bi se efikasno suočile sa svim bebjednosnim prijetnjama u regionu.\n"Učesnici naglašavaju neophodnost koordinisanih napora u borbi protiv nasilnog ekstremizma i terorizma, organizovanog kriminala sa fokusom na moderno ropstvo, trgovinu ljudima, prisilni rad, krijumčarenje oružja i municije, pranje novca i korupciju", navodi se u usvojenom tekstu.\nPozdravljen je početak primjene Integrisanog upravljanja internom bezbjednošću i njegovog prvog stuba Inicijative zapadnog Balkana za borbu protiv terorizma.\nKada su u pitanju ilegalne migracije, izraženo je uvjerenje da izazov ilegalnih migracija može biti prevaziđen samo zajedničkom saradnjom svih članica SEECP-a, pri čemu je apelovano na EU da po ovom pitanju nastavi konkretno da podržava region.\nU Deklaraciji je ocijenjeno da je jačanje ekonomske saradnje članica SEECP-a, kao i privreda zemalja regiona i EU od najvećeg značaja za ekonomski rast, održivi razvoj i prosperitet građana jugoistočne Evrope.\n"U ovom smislu, učesnici su potpuno svjesni hitne potrebe za proširenjem povezanosti unutar regiona, kao i regiona i EU", ističe se u Deklaraciji i precizira da se povezanost ne odnosi samo na infrastrukturu, nego i poslovnu, digitalnu i povezanost na polju kulture, kao i povezanost mladih.\nPosebno je upozoreno na potencijalnu prijetnju stabilnosti ekonomskog napretka i održivog razvoja uzrokovanog egzodusom velikog broja obrazovanih i stručnih mladih ljudi u prosperitetnije privrede.\n"Ovaj fenomen nije percipiran samo kao privremeni i treba da ga rješavaju zajednički svi zainteresovani u regionu", ističe se u Deklaraciji, uz konstataciju da su kapaciteti mladih ključni za izgradnju stabilnijih i koherentinijih društava.\nUčesnici snažno podržavaju rad Parlamentarne skupštine SEECP-a, uz prepoznavanje ključnog značaja uzajamne saradnje zakonodavnih tijela u regionu, posebno razmjenjivanja najboljih praksi i naučenih lekcija na svim područjima.\n"To je viđeno kao prikladan okvir za implementaciju evropskih standarda i harmonizaciju zakonodavnog rada sa EU", navodi se u Deklaraciji, u kojoj je odato priznanje Parlamentarnoj skupštini BiH za uspješno vođenje parlamentarne dimenzije predsjedavanja Sarajeva SEECP-u.\nU Deklaraciji je istaknuto da učesnici posebno cijene ulogu Savjeta za regionalnu saradnju /RCC/ zbog neumornog rada na održivosti regionalnog napretka.\n"Efektivna i rezultatski orijentisana saradnja između članica SEECP-a, EU i RCC-a je donijela okvir regionalne saradnje koji je postigao konkretne rezultate u digitalnoj povezanosti, mobilnosti radne snage, socijalnoj inkluziji i koheziji, rodnoj ravnopravnosti, parlamentarnoj i bezbjednosnoj saradnji", precizira se u Deklaraciji i dodaje da članice SEECP-a povjeravaju RCC-u mandat za nastavak sprovođenja politike regionalne povezanosti.\nUčesnici su izrazili svoje uvažavanje predsjedavanju Sarajeva SEECP-om u periodu 2018-2019. godina i postignutim rezultatima pod motom "Bolja povezanost za bolji život", a pozdravljeni su i prioriteti postavljeni za vrijeme ovog predsjedavanja, s naglaskom na evropski strateški pristup.\nKonstatovano je da su događaji i aktivnosti organizovani tokom predsjedavanja Sarajeva SEECP-u osnažili ulogu ove inicijative i obogatili vezu članica.\nDeklaraciju su potpisali predsjedavajući Predsjedništva BiH Milorad Dodik, članovi Predsjedništva Željko Komšić i Šefik DŽaferović, predsjednici Turske Redžep Tajip Erdogan, Crne Gore Milo Đukanović, Sjeverne Makedonije Stevo Pandarovski i Albanije Iljir Meta, te premijeri Srbije Ana Brnabić i Bugarske Bojko Borisov.\nDokument je zaključen u prisustvu generalnog sekretara RCC-a Majlinde Bregu i zamjenika generalnog direktora Evropske službe za spoljne aktivnosti Angeline Ajhorst.\nNepotrebno - Dodik o incidentu na aerodromu: To je nepotrebno, žao mi je zbog toga\tSPD se zahuktava, kreću u osvajanje terena


Consumer | Centar za zaštitu potrošača Inđija\nArhive autora: Consumer\nDanas je na snagu stupio novi Pravilnik o deklarisanju, označavanju i reklamiranju hrane, što bi trebalo da ima za cilj podizanje nivoa zaštite potrošača u Srbiji. Propis je donet na osnovu Zakona o bezbednosti hrane i usklađen je sa evropskom … Nastavite sa čitanjem →\nObjavljeno 1. jul 2014. od strane Consumer\nTelekom Srbija uvodi promene u fiksnoj telefoniji uz korekciju cena pretplate i načina tarifiranja. Mesečna pretplata za fiksnu telefoniju od avgusta 2014. godine će iznositi 659 dinara sa PDV-om, umesto sadašnjih 516 dinara sa PDV-om. Ranije impulsno tarifiranje će biti … Nastavite sa čitanjem →\nObjavljeno 13. jun 2014. od strane Consumer\nSkupština Srbije je usvojila danas Zakon o zaštiti potrošača. Zakon donosi nova rešenja za bolju zaštitu potrošačkih prava, a neka od najznačajnijih su: – kolektivna zaštita potrošača kojom se kažnjava nepoštena poslovna praksa i nepravične ugovorne odredbe; – obaveza isporuke … Nastavite sa čitanjem →\nPrenos broja fiksnog telefona\nOd danas je moguć prenos broja fiksnog telefona kod drugih operatera. U Srbiji, uslugu fiksne telefonije pruža devet operatera: – Telekom Srbija a.d, Beograd – Telenor d.o.o, Novi Beograd – Serbia Broadband – Srpske kablovske mreže d.o.o, Novi Beograd – … Nastavite sa čitanjem →


SEEbiz.eu / U petak prvi let iz Pekinga do Beograda\nHainan Airlines Aerodrom Nikola Tesla Ana Brnabić\nU petak prvi let iz Pekinga do Beograda\nDatum objave: 12.09.2017. - 20:16:55\nBEOGRAD - Predsednica Vlade Srbije Ana Brnabić dočekaće u petak, 15. septembra na Aerodromu "Nikola Tesla" prvi let na novouspostavljenoj avionskoj liniji izmedju Pekinga i Beograda, najavila je danas Vlada Srbije.\nDočeku aviona prisustvovaće i ambasador Kine u Srbiji Li Mančang i predstavnici avio-kompanije Hainan Airlines koja obavlja let.\nPrvim letom će u Srbiju doputovati više od 20 privrednika iz Kine i predstavnika poslovnih asocijacija. Plan je da se za sada taj let na liniji Beograd-Peking odvija preko Praga, dva puta nedeljno.\nNajavljeno da će od sledeće godine biti uvedena direktna aviolinija na toj relaciji.


PRIJEM POVODOM MEĐUNARODNOG DANA VOLONTERA – ВОЈВОЂАНСКE\nZjaja 05/12/2019\tГрад Зрењанин\nPovodom 5. decembra, Međunarodnog dana volontera, pomoćnici gradonačelnika Simo Salapura i Dragan Ćapin primili su danas, u sali Gradskog veća, predstavnike volontera iz Zrenjanina – Crvenog krsta i Kancelarije za mlade.\n– Upriličili smo danas prijem za mlade ljude koji su preneli svoje znanje, veštine, energiju i trud, one koji su utkali sebe u mnogobrojne aktivnosti i manifestacije koje smo realizovali u našem gradu. Sigurno u sebi imaju veliku plemenitost koju smo ovim putem želeli da nagradimo na skroman način. Dodelili smo im zimske jakne, budući da imaju volonterske akcije i tokom zimskog perioda – rekao je Simo Salapura.\n– Biti volonter danas je poželjna aktivnost, naravno, i ono što nas sve motiviše da i mi u lokalnoj samoupravi pokušamo da tim mladim ljudima pomognemo što je moguće više i da u narednom periodu na ovaj način i ovaj dan pozovemo sve mlade ljude da se uključe u volonterske aktivnosti i programe koje realizujemo na teritoriji našeg grada – rekao je još pomoćnik Salapura, čestitajući im Dan volontera.\nO značaju volonterizma govorio je i Mile Jokić iz Plandišta, a koji je u Crvenom krstu Zrenajnin već četiri godine. Upitan da kaže zbog čega bi mladi ljudi trebalo da se angažuju i budu volonteri rekao je: „Mnogo sam prijatelja ovde stekao i upoznao mnogo dobrih ljudi, a kada nekome pomognete osećaj je neopisiv“.\n– Zato je ovo sjajna prilika da poželim srećan dan svim zrenjaninskim volonterima i čestitam na svim dosadašnjim uspesima i radu koji su uložili u našu zajednicu, a posno se zahvaljujem onima koji su uložili svoje znanje, vreme i energiju u aktivnosti Crvenog krsta i na taj način pomogli naše sugrađane – rekla je ona.\nVolontera ima i u Kancelariji za mlade, a saradnik Marko Miškeljin kaže da su učestvovali u svim manifestacijama koje grad organizuje, od manifestacije „Dani piva“, Dana grada ili velikih sportskih događaja.\n– Za mlade ljude bitno je da volontiraju, jer stiču komunikativne veštine i veštine koje nemaju priliku da steknu tokom formalnog obrazovanja, ali i zbog toga da osete kako je pripadati sistemu ili kolektivu, što će im koristiti kasnije prilikom zaposlenja – rekao je Miškeljin.\nPrevious Previous post: ПРЕЗЕНТАЦИЈА О КООПЕРАТИВНОЈ ПРОИЗВОДЊИ КОРНИШОНА У ЦРВЕНКИ\nNext Next post: ВРБАС УСКОРО БОГАТИЈИ ЗА 500 САДНИЦА ЦРНОГ БОРА


Pucano na prodavnicu u povratničkom selu Srbobran na Kosovu\nSavetnik u Ministarstvu za zajednice i povratak u Vladi Kosova Dragan Repanović rekao je večeras da su nepoznata lica večeras pucala iz vatrenog oružja na prodavnicu Dane Simonović u povratničkom selu Srbobran, kod Istoka u Metohiji.\nRepanović je za agenciju Beta rekao da je večeras nešto posle 20 časova iz kola ispaljeno ukupno osam hitaca, od toga pet u prodavnicu u kojoj su se nalazili vlasnica Dana Simonović i jedan srpski dečak iz susednog povratničkog sela Skluvi Lukavac, ali da nema povredjenih u ovom napadu.\n“Simonovićeva i dečak ništa nisu videli, jer je Srbobran večeras obavijen gustom maglom. Policija vrši uvidjaj, a vlasnicu prodavnice i dečaka policijska patrola je odvela u Istok da daju izjave”, rekao je Repanović.\nPrema njegovim rečima, ranije je na povratnika Momu Pantića pucano iz vatrenog oružja, pre nepunu godinu povratnicima je ukraden traktor, a bilo je i kradje imovine Srba povratnika. On je kazao da u Srbobranu od predratnih oko 200 danas živi samo dvadesetak Srba.\n04:00: Železnice Kosova u finansijskoj krizi, vozovi stali\n03:00: Na prodaju raskošna Todorićeva vila\n02:00: Turska: Arogantna reakcija Nemačke na Erdoganov poziv\n01:00: Strah od napada: Francuska pojačala graničnu kontrolu\n21:48: Utopio se mladić u Gružanskom jezeru\n21:24: Požar kod Kraljeva, gori nisko rastinje\n21:22: Italija proterala dva Marokanca i jednog Sirijca\n20:56: Upozorenje! Stiže nam NEVREME – u Austriji 2 mrtvih, 120 povređenih (video)\n20:32: Erdogan Gabrijelu: Ko ste vi da razgovarate sa mnom?\n20:27: Barselona i posle napada ne želi da uvede OVU novinu u centru\n20:16: Španija: Uhapšen nemački pisac po poternici Turske\n20:04: Putin u šoku: Dobio predlog da prestonicu Rusije preseli OVDE\n19:32: Zakuvalo se i u Bostonu: Miting desničara i kontramiting levičara! (video)\n19:01: Palestinski tinejdžer ubijen u pokušaju napada na graničara\n18:51: Pakao na granici: Nećete verovati koliko dugo turisti sede i čekaju!\n18:35: CNN objavio fotku leta: Evo kako vlada Donald Tramp (foto)\n18:09: Policajci upali u stan mladog teroriste iz Barselone, prizor ih je SLEDIO (video)\n17:10: Pronađen dečak (7) nestao u napadu u Barseloni, evo gde je bio\n17:07: Kod Bijeljine izbila dva požara, jedan i dalje aktivan\n17:05: Berlin: Levičari sprečili marš neonacista, umalo tuče (video)\n16:59: Užas: U Beču ubijen Srbin kada je devojci dao kompliment!\n16:30: Dodik: RS treba da odbaci članstvo BiH u NATO\n16:20: Ministarka Mihajlović razočarana dinamikom radova na Koridoru 11, Kinezima uručena opomena …\n15:55: Ne ostavljajte noćas otvorene prozore, evo i zašto\n15:40: Preminuo ranjeni navijač Partizana Demir Jukić\n15:36: Muslimani u Barseloni: Mi nismo teroristi\n14:58: Tramp: Hvala Benonu na pomoći protiv nepoštene Hilari\n14:45: Kupinari: Nema para za doprinose sezoncima, država samo brine kako da napuni kasu\n14:45: Finska policija: Napadač gledao da ubija isključivo žene\n13:35: Stepen terorističke pretnje u Španiji ostaje na četvrtom nivou\nVelika je nevolja kad čovek ne zna šta hoće, a prava katastrofa kad ne zna šta može.


Pavićević: Uz trunku obraza Mandić da podnese ostavku na sve političke funkcije! - Naši u svetu\nObjavljeno 15/08/19 u 16:00\nPredsjednik Crnogorske Vladimir Pavićević izjavio je da je svim građanima Crne Gore nakon objave faksimila poruka lidera DF-a sada jasno da budvansku vlast direktno ruši lider DF-a Andrija Mandić.\nPavićević je dodao da će predložiti budvanskom odboru Crnogorske da zamrzne inicijativu za izlazak iz budvanske vlasti dok se ne utvrdi da li će časni funkcioneri DF-a iz Budve, poput gospodina Vujovića, uspeti da spreče lidere svoje stranke iz Podgorice da sruše vlast u Budvi.\n“Zamoliću svoje prijatelje i kolege iz našeg budvanskog odbora da zamrznu privremeno inicijativu za izlazak Crnogorske iz budvanske koalicije kako bismo sprečili Andriju Mandića da radi svojih interesa koji se tiču saradnje sa DPS-om u Podgorici sruši vlast Budvi. Sada je jasno da Mandić, a za njim i Knežević i Medojević ruše opoziciono jedinstvo i tako jedino pomažu DPS-u. Ovo je trajna kompromitacija za gospodina Mandića i uz trunku obraza momentalno bi trebalo da podnese ostavku na sve političke funkcije koje vrši”, zaključio je Pavićević.\nPodsetimo, Vijesti su jutros objavile faksimile SMS poruka, koje su prethodile saopštenjima, čiji je inicijator navodno Mandić, a koje je Demokratski front objavio tokom medijske polemike sa Demokratama i Crnogorskom.\nCrna GoraMandićOstavkaVladimir Pavićević


Grupa za očuvanje prirode "Nature Conservancy" objavila je da s partnerima sada kontroliše skoro 1.000 kvadratnih kilometara zemljišta u tri savezne američke države u centralnom delu planina Apalači, područja tradicionalno zavisnog o vađenju uglja.\nZemljište delom pokriva netaknuta šuma koja spada među najveće u svetu, a kupio ga je investicioni fond vredan 130 miliona dolara od državnih agencija za upravljanje šumama.\nFond je kupio zemljište koje prekriva jedna od najvećih šuma na svetu\nParcele povezuju druga zaštićena područja u regiji koju su naučnici identifikovali kao globalno relevantnu tačku biološke raznolikosti i ključni izvor pitke vode, rekla je izvršni direktor investicionog fonda "NatureVest" Šarlot Kajzer.\n"Želela bih da verujem da utvrđujemo standard za upravljanje šumama koje će biti otporno na klimatske promene, moći će da generiše povrat, investitori će ga smatrati atraktivnim, a drugi će pokušati da ga oponašaju", izjavila je Kajzer.\n"Nature Conservancy" će sledećih deset godina upravljati zemljištem u sklopu "Cumberland Forest Projecta", pojasnila je. Investitorima će pružiti finansijske povrate iz tri izvora – prihoda od sertifikovane održive prodaje drvne građe, kredita za odstupanje od ugljenika i konačne prodaje zemljišta na kraju perioda, s dugoročnim ili trajnim ograničenjima u sistemu upravljanja.\nZa razliku od drugih inicijativa za očuvanje prirode, projekat "Cumberland" nastojaće da podstakne korišćenje zemljišta na nivou lokalnih zajednica, uključujući korišćenje za rekreaciju i zapošljavanje.


Dinkić: Nemamo para da platimo Fijatu\nPrethodna Vlada Srbije nije ispunila jedan veliki deo obaveza iz ugovora sa Fijatom i zamolićemo Fijat da odložimo ispunjenje dela tih obaveza, kaže ministar finansija Mlađan Dinkić.\n- Molićemo Fijat za razumevanje, da napravimo sporazum da deo tih obaveza koje nisu ušle u budžet, uđu u rebalans, a da drugi deo odložimo za narednu godinu - rekao je Dinkić, ali nije precizirao iznos.\nVlada Srbije nije ispunila ugovorenu obavezu da ove godine za rad fabrike automobila u Kragujevcu obezbedi 60 miliona evra.\nDinkić je rekao da se zalaze da se poštuju sve ugovorne obaveze, bez obzira na to da li je reč o domaćem preduzetniku ili stranom investitoru, ali da prethodna Vlada Srbije nije obezbedila devet milijardi dinara u budžetu za Fijat.\n- Verovatno nećemo moći sve to da obezbedimo rebalansom jer smo dali prioritet poljoprivredi - kazao je ministar i dodao da će više od devet milijardi dinara u rebalansu budžeta biti izdvojeno za otklanjanje posledica suše i redovno izmirenje obaveze prema poljoprivrednicima.\nFijatova fabrika automobila u Kragujevcu je jula počela serijsku proizvodnju novog modela "fijat 500L", a 13. jula isporuke za izvoz. Plan je da se od novembra prozivodi 550 automobila dnevno, a od 2013. godine, zavisno od stanja na tržištu, godišnje bi trabalo da se proizvodi od 120.000 do 180.000 automobila.\nSrbija očekuje više od milijardu evra prihoda godišnje od izvoza Fijatovih vozila.\nPo najavama Fijata, novi automobil će se prodavati u više od 100 zemalja sveta, a najpre u Evropi, potom i na američkom tržištu, kao i na tržištu pacifičkih zemalja.\nNova fabrika automobila u Kragujevcu, u kojoj Fijat ima 67 odsto kapitala, a Vlada Srbije 33 odsto, svečano je otvorena 16. aprila.


Odgođen dolazak ruskog medicinskog tima u mostarsku bolnicu - Istinito.com - Ne budi ovca!\nPočetna > BIH > Društvo > Odgođen dolazak ruskog medicinskog tima u mostarsku bolnicu\nOdgođen dolazak ruskog medicinskog tima u mostarsku bolnicu\n1. Maja 2020. Istinito507Leave a Comment on Odgođen dolazak ruskog medicinskog tima u mostarsku bolnicu\nOdgođen je do daljeg dolazak medicinskog tima iz Rusije koji je trebao da dezinfekcije prostorije Univerzitetske kliničke bolnice Mostar, rekla je portparol ove zdravstvene ustanove Adrijana Pandža.\n“Dolazak je odgođen do daljeg zbog proceduralnih problema. Mi smo na osnovu pozitivnih iskustava Univerzitetskog kliničkog centra Banjaluka, gdje je ruski medicinski tim uradio dezinfekciju prije desetak dana, zatražili da isto bude učinjeno i u Mostaru”, navele je Pandža.\nMinistarstvu inostranih poslova u Savjetu ministara notom se obratila Ambasada Ruske Federacije u BiH kojom se traži dozvola ulaska na teritoriju BiH za “24 člana medicinskog tima i pet specijalizovanih vojnih BAH vozila za dekontaminaciju i dezinfekciju”.\nPrema dokumentu koji je ministar inostranih poslova u Savjetu ministara Bisera Turković uputila ministru odbrane Sifetu Podžiću, ulazak ruskog tima zahtijevao je Čović, koji je i lider HDZ-a, kako bi bila pružena pomoć Mostaru.\nTurkovićeva je zahtjev Ambasade Rusije u BiH proslijedila Podžiću, koji je naveo da Ministarstvo odbrane nije nadležno da daje dozvolu za ulazak oružanih snaga druge države na teritoriju BiH.\nPodžić je naveo ovom ministarstvu nije poznato da je eventualno Predsjedništvo BiH donijelo odluku kojom bi se odobrio ulazak vojno-medicinskih timova Rusije na teritoriju BiH, kao ni o zadacima na kojima bi eventualno bili angažovani.\nTagged korona mostar ruski tim\nKazne za kršenje mjera od 100 do 300 maraka


Festival kubanske muzike i plesa i predavanje "Zvučni prostor" ovog petka u SKC-u ~ Mreza Kreativnih Ljudi\nFestival kubanske muzike i plesa i predavanje "Zvučni prostor" ovog petka u SKC-u\n5.11.15 desavanja, festivali, muzika, predavanja No comments\nFestival kubanske muzike i plesa HAVANA EN BELGRADO otvoriće Welcome Party & Gala Show, u petak, 6 novembra, sa početkom u 22h, u Velikoj sali SKC-a.\nPeti put na jednom mestu, u četiri dana trajanja Festivala, svoje mesto će pronaći ljubitelji latinskih plesova, muzike i kulture Kube.\nHavana en Belgrado je festival koji svojim sadržajem okuplja zaljubljenike u ples, muziku i kulturu Kube i Latinske Amerike, kojih u Beogradu ima sve više. Plesni program festivala čine intenzivne radionice latino plesova, u trajanju dva festivalska dana, u nekoliko plesnih sala. Instruktori sa velikim iskustvom i renomeom u svetu plesa, iz više zemalja, edukovaće polaznike i učesnike. Detaljnije na http://www.havanaenbelgrado.com/\nIstog dana, u petak, 6. novembra, sa početkom u 18.00 u Galeriji SKC Novi Beograd biće održano predavanje "Zvučni prostor". Predavač je Pavle Dinulović, doktorant Fakulteta dramskih umetnosti, katedra za snimanje i dizajn zvuka, a moderatorka Bojana Pokrajac.


"Brđani" nastavili niz, Pauljević junak Radničkog - Sportske.net\n"Brđani" nastavili niz, Pauljević junak Radničkog\nOdigrane su četiri utakmice trećeg kola Jelen Superlige na kojima su gosti imali mnogo više uspeha od domaćih ekipa. Čukarički ostaje lider i posle trećeg kola nakon trijumfa na "Karaburmi", Pauljević sa dva gola doneo trijumf Nišlijama i zakovao Rad za dno tabele.\nMatić: "U Niš sa nadom, iz Niša sa bodovima"FSS - ''Čuka'' može u Evropu, a Zvezda i Partizan...?U ''Čuki'' ne brinu zbog kiksa, ovo su njihovi ciljevi!Suđenje u 23. kolu JSL - Samo jedna primedbaRadnik stao u Kraljevu, Javor deklasirao Mačvu!\n"Brđani" su u devetom minutu ostali sa igračem više nakon pomenutog isključenja kapitena OFK Beograda ali nisu uspeli da iskoriste penal koji je u tim trenucima skrivio Marko Petković.\nVoždovac je u Ivanjici stigao do svoje prve pobede u JSL od povratka u elitno društvo a pobedu "Zmajevima" doneli su Marušić i Ožegović.\nRezultati 3. kola JSL:\n51' i 82' Pauljević\nSloboda – Novi Pazar 0:0 (0:0)\nOFK Beograd – Čukarički 1:2 (0:1)\n75' Škrbić/25' Stojiljković. 50' Sekulić\nJavor – Voždovac 0:2 (0:0)\n48' Marušić, 82' Ožegović\nJagodina – Donji Srem (20:00h)\nNapredak - Crvena zvezda (19:00h)\n19:00 Partizan - Radnički Kragujevac\n20:30 Vojvodina – Spartak


RTCG - Radio Televizija Crne Gore - Nacionalni javni servis :: Društvo :: Vuksanović: Srbi diskriminisani\nTRAŽI PRIJEM KOD ORAVA 08. 08. 2019. 12:35 >> 12:42 15\nTRAŽI PRIJEM KOD ORAVA\nSrpski narod u Crnoj Gori diskriminisan je u svim djelovima kulturnog i društvenog života, saopštio je predsjednik Srpskog nacionalnog savjeta Momčilo Vuksanović u dopisu šefu Delegacije Evropske unije u Podgorici Aivu Oravu. Vuksanović u dopisu traži prijem kod Orava.\n“Srpskom narodu u Crnoj Gori uskraćena su sva stečena prava, ne samo od izdvajanja Crne Gore iz zajedničke države sa Srbijom, već i sva ona prava koja je srpski narod imao kao viševjekovni konstituent države Crne Gore”, navodi Vuksanović u pismu Oravu.\nKaže da su srpskom narodu u Crnoj Gori u potpunosti su uskraćena Ustavom garantovana prava iz člana 79 – Zaštita identiteta.\n“Državne institucije Crne Gore ni u jednom slučaju nijesu uvažile mišljenja Zaštitnika ljudskih prava i sloboda vezana za naše pritužbe o očiglednoj diskriminaciji prema srpskom narodu u Crnoj Gori. Bez naše saglasnosti, prema institucijama Evropske unije i Vama, šalju se izvještaji koji ne odslikavaju stvarno stanje na terenu, u čemu posebno negativnu ulogu imaju Vaši izvještači iz pojedinih državnih institucija Crne Gore”, navodi Vuksanović.\nKaže da je Srpski narod u potpunosti isključen iz državnih institucija Crne Gore i lokalne samouprave.\n“I pored značajnog učešća u ukupnom procentu stanovništva (27,8 posto) srpskog naroda nema u pravosuđu, tužilaštvu, diplomatiji, ministarstvima i brojnim državnim institucijama, što se lako može utvrditi na osnovu istraživanja samih državnih institucija Crne Gore”, stoji u pismu Vuksanovića Oravu.\nKaže i da se u takvom odnosu prema srpskom narodu predstavnici državnih institucija uglavnom pozivaju na preporuke Delegacije Evropske unije u Crnoj Gori, u šta, kako dodaje, najiskrenije sumnja.\n“Za sve naše navode spremni smo da Vam pružimo očigledne dokaze, pa Vas stoga molimo da primite delegaciju Srpskog nacionalnog savjeta u što je moguće kraćem vremenu”, navodi Vuksanović i dodaje da će prijem tražiti i kod diplomatskih predstavnika država članica Evropske unije u Crnoj Gori i kod Ambasade Sjedinjenih Američkih Država.\nMomčilo Vuksanović Aivo Orav


NOVAK ĐOKOVIĆ U PRITVORU - Stigao u Australiju pa pravo na ispitivanje! - Vojvodina Info\nNovak Đoković nije dobio dozvolu za ulazak u Melburn, pošto su mu vlasti Viktorije odbile vizu uz navodno lošu dokumentaciju, koja se ne poklapa sa osobama koje su dobile medicinsko izuzeće.\nNakon višesatnog ispitivanja u prostorijama Imigracionog odeljenja, gde je od Novaka zatraženo da pruži dokumentaciju i dokaze na osnovu kojih je dobio medicinsko izuzeće, Novak Đoković je poslat u pritvor, gde se trenutno nalazi, saznaje Telegraf.\nKako portal saznaje, najboljeg tenisera sveta tretiraju poput kriminalca i ima skandalozan tretman. Drže u jednoj prostoriji u pritvoru, čuvaju dva policajca, zabranili su mu mobilni telefon i kontakt sa bilo kim iz njegovog tima.\nOvo je i ranije bio slučaj u sličnim situacijama sa osobama koje su pokušale da uđu u Melburn, a nisu vakcinisane. Ostaje da se vidi kako će se situacija završiti i da li će Đoković biti vraćen avionom nazad, kao što je to pre njegovog dolaska najavljivao i premijer Australije, ili će mu na kraju biti odobreno da uđe u zemlju, što trenutno može da uradi samo jedna osoba, minstar za imigracione poslove Aleks Hok.\nPrevious articleNajukusniji prebranac za Badnje veče: Kuvari dodaju 2 tajna sastojka\nNext articleKORONA PRESEK: Ponovo ogroman skok brojki


Prikaz knjige: Dušan Mihajlović: POVLENSKE MAGLE I VIDICI (druga knjiga), Nea, 2005\n”Moja bitka za promene u Srbiji posle 5.oktobra je moja izgubljena bitka“ –\nI u drugoj knjizi Povlenskih magli... Mihajlović nastavlja sa optužbama protiv aktuelnog ministra finansija u Koštuničinoj vladi i bivšeg guvernera Narodne banke Srbije Mlađana Dinkića. Optužuje ga za „loše poslovanje sa budžetom i rebalansom budžeta, zataškavanje šećerne afere, za novac Narodne banke koji je deponovao u Moskvi, za aferu sa Nacionalnom štedionicom, za utrošena sredstva za izgradnju direkcije Narodne banke na Slaviji, za privatizaciju poslovnog prostora, za njegovo lobiranje u korist firmi povezanih sa Imperijom G17plus...”(II,585). Ide i korak dalje okrivljujući ga za ekspertsko-demokratsku pljačku Srbije, odnosno „za najveću pljačku državne imovine koja se ikada dogodila u našoj zemlji”(II,586) i zaključuje da je danas tandem Labus-Dinkić „ najveći centar moći koji iz senke i uz pomoć tajkuna iz Miloševićevog vremena upravlja državom i sistematski je uništava, da bi sve uništeno jeftino kupio, i to državnim parama, koje je na razne načine stavio u ruke svojih štićenika ” (isto). Dinkić, taj „veliki majstor opsene ” i „mlađana kopija Musolinija”- prema Mihajloviću - „ malo dete” je za Šešelja, a „mudri profesor” Miroljub Labus postaje „agresivni populista”.\nAutor Povlenskih magli i vidika ne štedi ni Đinđića ni Koštunicu, ali, za razliku od dvojice lidera G17plus, za njih ima i lepih reči. Koštunica je „sujetniji od Vuka i sebičniji od Đinđića”, ali i „mudar državnik”. Đinđić je „vizionar i državnik”, „moj premijer” koji je Mihajlovića impresionirao „fantastičnom upornošću i hrabrošću, kao i spremnošću da se žrtvuje” i jedina je „opcija koja vredi, koja nešto radi i menja”. S druge strane, 21. oktobra 2000. godine zapisuje: „U toku je preuzimanje Miloševićeve mafije od strane Žutog (Đinđića-M.B.)”. Sigurno ne bez osnova, Mihajlović citira anonimnog zapadnog diplomatu koji je, navodno, prema pisanju Blica rekao: „Posle Miloševića zapravo imamo predsednika koji misli kao Milošević i premijera koji se ponaša kao Milošević”(II,266). Dušan Mihajlović imao je prilike da upozna svu trojicu.\nZa „prvi slučaj podele” unutar DOS-a uzima Koštuničino odbijanje da smeni Radomira Markovića (Miloševićevog šefa tajne policije) i Nebojše Pavkovića (načelnika generalštaba Vojske); „prelomna tačka podele” u DOS-u bilo je pitanje izručenja Miloševića Hagu, a ubistvo penzionisanog oficira tajne policije Momira Gavrilovića, u avgustu 2001. godine (koje još nije rasvetljeno), postalo je „predmet svađe DSS-a i DS-a, iz koje je nastao pravi rat između Vojislava Koštunice i Zorana Đinđića i njihovih kabineta”(II,124). To je dovelo do povlačenja DSS iz Vlade, DOS-a i Skupštine, što je bio „prelomni trenutak u istoriji DOS-a” sa „tragičnim posledicama po čitavu Srbiju”(isto). Mihajlović priznaje da nije očekivao razlaz i politički rat Koštunice i Đinđića koji će „faktički poništiti rezultate 5. oktobra”(II,45).\nZa odnose u Đinđićevoj vladi, u kojoj je, na zahtev Koštunice i premijera postao ministar policije kao „privremeno rešenje ”, kaže da „nisu bili idilični od samog starta” i da se podelila na „donosioce lepih vesti ” i one koji su „saopštavali neprijatne istine i obavljali prljavi deo posla”(II,36). Vlada se podelila na one koje je Đinđić sam odabrao i stajao iza njih (10) („samozvani eksperti G-17+, Aleksandar Radović i drugi... koje niko nije znao pre 5. oktobra”) i na one koji su mu nametnuti političkim kompromisom. Prvi su, prema Mihajloviću, postali premijerovi miljenici, a drugi problem od koga je često 'prao ruke‘(II,36).\nSvrstavajući sebe u ove druge, Mihajlović opisuje svoje nesporazume i razilaženja sa premijerom Đinđićem i zaključuje kako je pobuna crvenih beretki početkom novembra 2001. godine označila početak kraja njegovog autoriteta (ostavku na mesto ministra koju je napisao u bazi crvenih beretki u Kuli, pocepao je pred pobunjenim specijalcima premijerova desna ruka Čedomir Jovanović), ali i autoriteta Đinđićeve vlade (II,163). Dolaskom na mesto ministra unutrašnjih poslova početkom 2001. godine, Mihajlović je hteo da raskine sa dotadašnjom praksom i bude prvi ministar policije-demokrata. Bio je rešen da posao obavlja u ustavnim, zakonskim i etičkim okvirima i na principu apostola Pavla: Ne daj da te zlo pobedi, nego pobedi zlo dobrim. Krajnji učinak ministrovanja sam je ocenio: „Kao ministar policije izgubio sam bitku sa srpskom mafijom, sa medijima, sa svojim kolegama iz politike ... (i) to na samom ... početku” (II,224). Ako je već morao da čisti, kako je imao često običaj da kaže , Augijeve štale, postavlja se pitanje, da li je već unapred bio osuđen na neuspeh zbog toga što je to nastojao da čini pomoću hrišćanskih principa i insistiranjem na zakonitosti. Tim pre što je od početka bio svestan da je mafija „u svakom pogledu jača od policije. A i pitanje je da li su mafijaši bliži premijeru i ostalim vlastodršcima od mene i ministarstva”(II,148). Kako unapred nije znao da ulazi u bitku koju ne može da dobije na način koji je hteo?\nPolicijska akcija Sablja koja je usledila posle ubistva premijera Đinđića, slomila je, prema njemu, kičmu organizovanom kriminalu u Srbiji (II,58); sa druge strane, autor tvrdi da „nismo ni pipnuli novac koji je srpska mafija zaradila”. A ako hoćete da slomite kičmu organizovanom kriminalu, poručuje Mihajlović, „pratite tokove novca, presecite te tokove i završili ste sa tim”(II,482). Ovo nije jedina kontradiktornost u Mihajlovićevom pisanju. Za miloševićevsku Srbiju piše da nije očekivao da su „ u prethodnoj deceniji ondašnja država i ovdašnja mafija tako srasli, da jedna drugu pothranjuju, štite i održavaju”(II,345). Ovakva izjava zaista zvuči neiskerno, ako se ima u vidu da je u poslednjih deset godina prošlog veka Mihajlovićeva stranka učestvovala četiri godine u vlasti. Iskreno, međutim, zvuči odgovor na dva, kako navodi, najčešća pitanja u vezi sa ubistvom premijera Đinđića. Pitanja glase: „Zašto niste sprečili atentat?” i „Zašto niste uhapsili Legiju i 'Zemunce‘ kad ste znali za njih?” Mihajlovićev odgovor glasi: „Ne znam”(II,414). Ne poseduje, takođe, ni „zakonski potrebne dokaze” o stvarnim inspiratorima, finansijerima i organizatorima zavere, ali veruje da su Srbi opet bili kamen u tuđoj ruci. Zanimljiva je i njegova opaska da u izveštaju Koraćeve komisije, formirane da utvrdi kako je funkcionisao sistem Đinđićevog obezbeđenja, „nema ni reči o onima koji su stvarno odlučivali o Đinđićevom obezbeđenju”(II,463). Prava poslastica kojom Mihajlović časti ljubitelje detalja jeste zahtev Nebojše Čovića, posle Đinđićevog ubistva, da „policija uhapsi glavne mafijaše koji stoje iza atentata – Bogoljuba Karića i Željka Mitrovića, šefove finansijske mafije“(II,434). Mihajlović, takođe, od srca preporučuje knjigu Miloša Vasića Atentat kao „nezaobilazno štivo ... o detaljima srpske drame 5. oktobra i samom atentatu“(II,355). (11)\nZorana Živkovića, koji je postao premijer posle Đinđićevog ubistva, Mihajlović opisuje kao mangupa sa niške kaldrme, Đinđićevog udarača i uterivača stranačke discipline, zanimljivog čoveka sa zdravom pameti koga ne treba potcenjivati (II,390). Naziva ga, međutim i „nejakim Urošem“ jer nije imao snage da „izgura“ operaciju Skalpel protiv finansijskog kriminala, koja je trebalo da usledi posle operacije Sablja . Sa naknadnom svešću Mihajlović dolazi do zaključka da Skalpela nije ni moglo da bude „da ne bi slučajno bila otkrivena najveća Demokratska pljačka Srbije - pljačka državnog novca sa računa na Kipru“(II,483) za šta (ponovo) okrivljuje tadašnjeg guvernera Narodne banke Mlađana Dinkića. Živkovićeva vlada prodala je fabrike duvana u Nišu i Vranju što je Mihajlović prokomentarisao: „Sigurno se Đinđić prevrće u grobu“, jer stav ubijenog premijera bio je da se te fabrike ne smeju prodavati niti davati dozvole za nove fabrike duvana. Osim što u duvanskoj politici nije sledio put svog prethodnika, premijer Živković nije poslušao ni Dušana Mihajlovića da raspiše izbore u junu 2003. godine. Ostaje nejasno zbog čega to nije prihvaćeno kada su sva istraživanja javnog mnjenja pokazivala da bi Živković i stranke koje su ostale u DOS-u dobile većinu u republičkoj skupštini da su izbori održani kada je Mihajlović predlagao. Izbori su održani u novembru („nerazumna odluka premijera Živkovića”) kada je bilo jasno da ih Živkovićeva koaliciona vlada ne može dobiti.\nRazočarani Mihajlović ocenjuje svoj trogodišnji učinak (i DOS-a ) kao „faktički uzaludan trud“ i svoje ministrovanje kao „trogodišnje tamnovanje“. Odlazi i korak dalje pa piše da je „pljačka otpočela odmah posle 5. oktobra“ kada se jedan deo DOS-a opredelio za „kooperaciju sa miloševićevcima“ i preuzeo „kompletnu kriminalnu infrastrukturu i sve njihove prljave poslove. I na taj način izveli ekspertsko-demokratsku pljačku Srbije, koja je po svom obimu veća od svega što su učinili Jezda i Dafina zajedno, i veća od svega što je sam Mlađan Dinkić opisao u svojoj knjizi koje se odrekao Ekonomija destrukcije “(II,586). Na 595. stranici drugog toma Mihajlović optužuje Koštunicu, Labusa, Dinkića, DSS i G17plus da su „poništili sve efekte 5. oktobra i vratili poražene političke snage na političku scenu“, a šest stranica ranije upozorava da „'demokratsku pljačku Srbije' mogu zaustaviti jedino premijer Koštunica i predsednik Tadić, ili sukob samih aktera pljačke“.\nPri kraju svog obimnog dela, Dušan Mihajlović, taj vešti političar koga je bio glas da uvek ume da bude na pobedničkoj strani, pesimistički poručuje da su posle petnaest burnih godina i toliko propuštenih šansi ponovo na početku: i njegovi liberali i Srbija i njeni građani. I poistovećuje, na taj način, Srbiju sa sobom, odnosno stanjem u kome se nalazio dok je knjiga nastajala, a pod mračnim utiskom teškog poraza na skupštinskim izborima 2003. godine koji su „pokazali pravu meru Liberala Srbije“(II,600). Dušan Mihajlović će možda stvarno otići u političku penziju prepuštajući posao mladim „novim junacima“ koji će slomiti „otpore modernizaciji Srbije“(II,616). Na političkoj sceni Srbije i iza nje ostaće, međutim, još neko vreme pojedinci koje Mihajlović spominje. Jedan od najzanimljivijih među njima je Milan-Miša Beko, „ambiciozni i vešti poslovno-politički genije“ koji je bio visoko kotiran kod demokrata, novodemokrata, socijalista, ... a sada bi se mogao svrstati u red tajkuna iz senke. Takvi ljudi, koji mnogo znaju, na žalost, retko pišu knjige sećanja. Tu je i Čedomir Jovanović (napisao knjigu) koji je bio „najbliži premijerov saradnik“ i koga je Mihajlović, po sopstvenom priznanju zavoleo kao rođenog sina, zatim Božidar Đelić „sa najviše uticaja na premijera i stvarne moći u (Đinđićevoj -M.B.) vladi“(II,292). O već spomenutom Nebojši Čoviću, Mihajlović piše: „Kada je reč o ambicijama sposobnog i neverovatno vrednog mladog kolege u kome sam prepoznavao sebe u tim godinama, mislim da ih je najbolje definisao Aleksandar Tijanić, posle jedne košarkaške utakmice ... : Ako ćete da igrate košarku sa Čovićem – ponesite dve lopte. Jednu za Čovića i drugu za ekipu “(II,200). Čović je, za sada, objavio knjigu svojih govora i članaka o Kosovu.\nNeki (jer ih više nema) nikada neće napisati knjigu o svom učešću u političkom životu: Dragoslav Avramović (kome je polovinom devedesetih godina prošlog veka „popularnost ... udarila u glavu, pa je pomislio da je mesija i da treba i može sve“-I,423), čiji je ekonomski program bio važan razlog za ulazak Nove demokratije u koaliciju sa socijalistima i prvu vladu Mirka Marjanovića. Neće je napisati ni Zoran Đinđić koji je u razgovoru sa tadašnjim ambasadorom u Brazilu Radivojim Lazarevićem (Mihajlovićevim naslednikom na čelu liberala), gde je dočekao 2003. godinu, rekao da „treba da napiše knjigu o događajima u kojima je učestvovao, jer ako to ne uradi mnoge stvari će ostati zaboravljene i neće biti moguć pravi uvid u istorijska zbivanja koja su prethodila 5. oktobru i događajima oko njega“(II,386).\nTek ćemo videti da li će knjige jednog dana napisati Vojislav Koštunica, Mlađan Dinkić, Miroljub Labus, Vuk Drašković...\nDušan Mihajlović je napisao, i svoje delo okarakterisao kao „poziv da se zamislimo nad brojnim propuštenim šansama i pitanjem – zašto naša generacija, aktuelna elita u najširem smislu, nije uspela da nađe prave odgovore na naše probleme, već je uništila sve efekte dvovekovne borbe za modernu srpsku državu ... i uput novim generacijama da ne prave iste greške“( Glas javnosti ,26.06.2005.).\nBilo bi dobro da Dušan Mihajlović nastavi započeto. I napiše novi (i kraći) nastavak zapisa i sećanja u kojima bi bilo više vidika nego magli i reši da, pored ostalog, otkrije „imena nekih današnjih političara, koji su bili saradnici Miloševićeve državne bezbednosti“(I,450), bez obzira što ti podaci „mogu da kompromituju neke od naših i dalje vrlo aktuelnih političkih lidera i državnih funkcionera“(I,454); mogao bi da otkrije i ime „nevidljivog gurua i tajanstvenog mistika koji iz senke upravlja Veljom (Ilićem-M.B.)“(II,551), za koga zna i Koštunica. Da otkrije, najzad, i ime „četvrte banke preko koje je išlo „pranje“ novca (u Miloševićevo vreme-M.B.)“, a koja je finansirala i „jednu veliku opozicionu demokratsku partiju“(II,268). Ima, dakle, još posla i za Dušana Mihajlovića koji će morati da bude dugovek ukoliko želi da dočeka Srbiju koju je zamišljao. A nama ostaje da čekamo, nadamo se i učimo na greškama onih koje smo nekada podržavali. (2.12.2005.)\n10. Takve ljude imao je i Koštunica, na osnovu čega Mihajlović zaključuje da su i predsednik i premijer pokazali da „ne veruju svojim koalicionim partnerima... i da vlast žele da dele samo sa ljudima koje su sami odabrali”(II,46).\n11. Za knjigu bivšeg zamenika šefa tajne policije Zorana Mijatovića Opelo za državnu tajnu , Mihajlović kaže da sadrži mnogo činjenica, „ali i romansirane biografije, kao i gledanja na istorijske događaje sa pozicija 'naknadne pameti' “(II,529).


Usvojen set finansijskih zakona\n► Usvojen set finansijskih zakona\nPoslanici Skupštine Srbije usvojili su danas set od šest finansijskih zakona, među kojima je i Zakon o kontroli državne pomoći.\nTim zakonom se, kako je rekao ministar finansija Siniša Mali, jača transparentnost dodele državne pomoći, omogućava efikasnija kontrola i otklanjaju nejasnoće koje su do sada postojale.\nOdbacujući navode da Srbija prednjači u dodeli državne pomoći, Mali je naveo da je Nemačka prošle godine dala 43 milijarde evra državne pomoći, Francuska 17 mliijardi evra, Mađarska 3,3 milijarde evra, a Srbija oko 538 miliona evra.\nRadikali su u raspravi izrazili sumnju u to da će država sama sebe kontrolisati, naročito kada je reč o izdvajanju za javna preduzeća ili za razne lokalne festivale, jer, kako su rekli, ni do sada nikada nismo saznali kada su neka sredstva nenamenski trošena.\nPoslanici su usvojili i Zakon o računovodstvu koji stupa na snagu 1. Januara 2020. godine i Zakon o reviziji sa kojim su korisnici dužni da usklade poslovanje u roku od šest meseci.\nZakonom o računovodstvu uređuju se obveznici primene ovog zakona, razvrstavanje pravnih lica, organizacija računovodstva i računovodstvene isprave, uslovi i način vođenja poslovnih knjiga, sastavljanje finansijskih izveštaja i godišnjeg izveštaja o poslovanju, Nacionalna komisija za računovodstvo, kao i nadzor nad sprovođenjem odredbi ovog zakona.\nZakonom o reviziji uređuju se uslovi i način obavljanja revizije finansijskih izveštaja, stručna osposobljenost lica i licence za obavljanje revizije, davanje i oduzimanje dozvole za rad društvima za reviziju i samostalnim revizorima kao i nadzor nad obavljanjem revizije.\nU Skupštini je danas usvojen Zakon o izmenama i dopunama Zakona o osiguranju depozita, kojim se uređuje obavezno osiguranje depozita fizičkih lica, preduzetnika, mikro, malih i srednjih pravnih lica kod banaka, radi zaštite u slučaju stečaja ili likvidacije banke i očuvanja stabilnosti finansijskog sistema.\nUsvojen je i Zakon o otvorenim investicionim fondovima sa javnom ponudom kao i Zakon o alternativnim investicionim fondovima. U raspravi o zakonima o investicionim fondovima ranije se vodila polemika o stranim investicijama u Srbiji.\nPoslanici vladajuće koalicije podržali su zakone jer veruju da će rešenja unaprediti poslovni ambijent, dok su radikali izneli niz kritika jer, kako tvrde, zakone nije pisala naša vlada, već američki USAID što nama "ništa dobro ne može doneti".\nPoslanici su sedmog oktobra usvojili rebalans budžeta, Zakon o budžetksom sistemu i izmene Zakona o porezu na dodatu vrednost.\nTema broja: Događaji 2019. u Srbiji i svetu - Velike afere i slab dijalog - Doživotna zatvorska kazna, građanski protesti, kampanja “Budućnost Srbije”, afere Krušik i Jovanjica, uz stotine...\nTadić o Crnoj Gori: Dogovor populista Đukanovića i Vučića, lažni patriotizam uoči izbora\nPredsednik Socijaldemokratske stranke (SDS) Boris Tadić ocenio je danas da iza aktuelnih dešavanja u Crnoj Gori, izazvanih usvajanjem Zakona o slobodi veroispovesti, stoji "dogovor"...\nSkupština usvojila 180 zakona u 2019. godini - uvedena i kazna doživotnog zatvora\nSkupština Srbije tokom 2019. godine usvojila je oko 180 zakona, izmena zakona i međudržavnih sporazuma među kojima su izmene Krivičnog zakona kojima je uvedena kazna doživotnog zatvora umesto...\nSzS priprema zakon o obeštećenju političkih žrtava za vreme Vučića\nSavez za Srbiju (SzS) saopštio je danas da će izraditi predlog zakona o materijalnom obeštećenju zaposlenih "koji su bili političke žrtve u vreme režima predsednika Srbije Aleksandra...


FIMEK NAGRAĐUJE ZNANJE tradicionalno - FIMEK | FIMEK\nK2_CATEGORY\tFIMEK nagrađuje znanje\nPokreni se i pokaži šta znaš, jer ZNANJE JE PREDNOST!\nO takmičenju „FIMEK nagrađuje znanje“\n„FIMEK nagrađuje znanje“ je takmičenje za sve maturante iz Vojvodine koje tradicionalno organizuje Fakultet za ekonomiju i inženjerski menadžment.\nKoncept takmičenja „FIMEK nagrađuje znanje“ je zamišljen na način da maturanti kroz takmičenje i zabavu, jačaju takmičarski i timski duh, kao i sposobnosti kao što su: kreativnost, inovativnost, kritički stav i inicijativnost. Naša misija je da maturanti, kao budući akademski građani, pokažu svoje znanje i pre nego što dobiju indekse, i da za to budu nagrađeni. Stoga, ponovo želimo da nagradimo znanje novih generacija.\nCilj akcije “FIMEK nagrađuje znanje” tradicionalno jeste promovisanje znanja i preduzetništva kao ključne kompetencije, kao i motivisanje srednjoškolaca da ulažu u sebe, svoje usavršavanje i obrazovanje i da razvijaju lične preduzetničke kompetencije. Znanje i kompetencije nisu samo sigurne investicije u budućnost, već predstavljaju i osnovni preduslov za stvaranje “društva znanja” gde su znanje i inovacije, svakako, glavna kreativna snaga društva i u funkciji su jačanja prosperiteta zemlje i blagostanja ljudi.\nTakođe, ovim projektom se želi povećati broj maturanata koji nastavljaju svoje školovanje na visokoškolskim institucijama, a posebno onih maturanata koji svoje srednjoškolsko obrazovanje stiču u manje razvijenim područjima Vojvodine – čime se posredno daje doprinos smanjenju regionalnih razlika i povećanju konkurentnosti u Vojvodini.\nUz vredne nagrade i dobro druženje učesnici takmičenja imaju priliku i da upoznaju znamenitosti Novog Sada, uživaju u mini ekskurziji, saznaju ko su najkreativniji maturanti, upoznaju njihove srednje škole, kao i gradove iz kojih dolaze.\nTreba naglasiti da je takmičenje „FIMEK nagrađuje znanje“ tradicionalno zamišljeno kao afirmacija razmene znanja, dobrog druženja, povezivanja srednjih škola, kao i gradova iz kojih maturanti dolaze.\nIskustvo pobednika takmičenja FIMEK NAGRAĐUJE ZNANJE 2013\nGalerija FIMEK NAGRAĐUJE ZNANJE 2013\nGalerija FIMEK NAGRAĐUJE ZNANJE 2012\nGalerija FIMEK NAGRAĐUJE ZNANJE 2011\nNagrade su koncipirane tako da se nagradi znanje i budućim studentima pruži motiv za dalje obrazovanje. Stoga je prva nagrada putovanje u neku od evropskih prestonica, po izboru pobednika, kao i stipendija na Fakultetu za ekonomiju i inženjerski menadžment ili Pravnom fakultetu za privredu i pravosuđe. Druga i treća nagrada jesu popusti na školarinu, takođe, na Fakultetu za ekonomiju i inženjerski menadžment u Novom Sadu i Pravnom fakultetu za privredu i pravosuđe u Novom Sadu Pored navedenih glavnih nagrada, za takmičare je obezbeđen i niz različitih nagrada prijatelja Univerziteta Privredna akademija u Novom Sadu. Svi prijavljeni maturanti - takmičari, bez obzira na plasman, dobijaju besplatno polaganje prijemnog ispita na našim Fakultetima, kao i promotivne poklone.\nTakmičenje pored pomenutih nagrada, pruža maturantima i priliku da se na mini ekskurziji upoznaju sa najznačajnijim kulturno - istorijskim znamenitostima grada i da uživaju u međusobnom druženju, što predstavlja i početak programa takmičenja. Nakon obilaska grada, srednjoškolce na Fakultetu dočekuje tim studenata koji ih vodi u obilazak kompleksa prostorija Fakulteta, studentskog doma i studentske kantine. Tom prilikom učenici imaju priliku da se upoznaju sa nastavnim i nenastavnim osobljem. Nakon toga, svi učesnici takmičenja i njihovi navijači udobno se smeštaju u amfiteatar FIMEK-a, „Prof. dr Slavko Carić“ u kome se odvija takmičarski deo programa koji podrazumeva 20 pitanja iz oblasti opšte kulture i informisanosti na koja će takmičari davati odgovore. U polufinalu i finalu takmičari će pored pitanja iz opšte kulture i informisanosti pokazati i svoje preduzetničke veštine i kompetencije rešavanjem zadatog poslovnog problema, kao i svoju kreativnost kroz rešavanje slagalice „Doris“.


Đoković započeo 321. nedelju na prvom mestu ATP liste - Sport - Dnevni list Danas\nPočetna » Sport » Đoković započeo 321. nedelju na prvom mestu ATP liste\nNajbolji teniser sveta Novak Đoković započeo je danas 321. nedelju na prvom mestu ATP rang-liste i tako nastavio da uvećava sopstveni rekord po broju sedmica provedenih u vrhu svetskog tenisa.\nPosle poraza u finalu mastersa u Rimu, Đoković je prvi na ATP listi sa 11.063 boda, odnosno ima 400 bodova manje u odnosu na prošlu nedelju.\nIza njega je Danil Medvedev sa 9.793 boda, dok šampion Rima, Španac Rafael Nadal ima samo 163 boda manje od ruskog tenisera.\nPromena među najboljih deset na svetu nije bilo, pa iza vodeće trojke slede Dominik Tim, Stefanos Cicipas, Aleksander Zverev, Andrej Rubljov, Rodžer Federer, Mateo Beretini i Dijego Švarcman.\nKada je reč o ostalim srpskim teniserima, svi su ovog ponedeljka upisali pad.\nDušan Lajović je pao za tri pozicije i sada je 40, odmah iza njega je Filip Krajinović koji je napravio dva koraka nazad, Miomir Kecmanović je pokvario plasman za jedno mesto i 47. je igrač sveta, dok je Laslo Đere sa 52. pao na 54. poziciju.\n1. Novak Đoković 11.063\n5. Stefanos Cicipas (Grčka) 7.430\n6. Aleksandar Zverev (Nemačka) 7.115\n7. Andrej Rubljev (Rusija) 6.090\n40. Dušan Lajović 1.585\n41. Filip Krajinović 1.524\n54. Laslo Đere 1.148\nStojanović je 86. teniserka sveta sa 961 bodom.\nDruga najbolje rangirana srpska teniserka je Olga Danilović napredovala je za šest pozicija i sada je na 158. mestu sa 505 bodova, dok je tri koraka napred napravila Natalija Kostić i zauzima 197. mesto sa 357 bodova.\nPoljska teniserka Iga Švjontek je posle osvajanja titule na mastersu u Rimu napredovala za šest pozicija i tako stigla do najboljeg plasmana u karijeri – devetog mesta.\nČehinja Karolina Pliškova je sa devetog pala na deseto mesto i te dve promene su jedine među najboljih deset na svetu.\nAustralijanka Ešli Barti je i dalje prva, a iza nje slede Japanka Naomi Osaka i Rumunka Simona Halep.\nNa vrhu WTA liste su još i Arina Sabalenka, Sofija Kenin, Elina Svitolina, Bjanka Andresku i Serena Vilijams.\n1. Ešli Barti (Australija) 10.175\n8. Serena Vilijams (SAD) 4.791\n86. Nina Stojanović 961\n158. Olga Danilović 505\n197. Natalija Kostić 357\n212. Aleksandra Krunić 329\nSrpski teniser Viktor Troicki plasirao se danas u finale kvalifikacija turnira u Londonu, nakon što je pobedio Francuza Luku Puja sa 2:1 u setovima (6:4, 4:7, 6:4).


Reflektor: "Nasilje" (VIDEO)\nNovinska agencija FoNet danas počinje emitovanje serijala kratkih filmova "Reflektor", koji će u pet epizoda iz različitih uglova tematski osvetliti stanje na medijskoj sceni Srbije.\nU prvoj epizodi, pod naslovom „Nasilje“, govore predsednik Nezavisnog udruženja novinara Srbije Željko Bodrožić, predsednica Izvršnog odbora Udruženja novinara Srbije Dragana Pejović, zamenik Republičkog javnog tužioca Branko Stamenković i novinari Milan Jovanović, Dragana Pećo, Ana Lalić i Dinko Gruhonjić.\nSerijal „Reflektor“ tematski obuhvata još i epizode „Iluzije“, „Zloupotrebe“, „Diskriminacija“ i „Bezakonje“, koje će FoNet nastojati da emituje jednom nedeljno, ukoliko to produkcijskom dinamikom bude moguće.\nSerijal „Reflektor“ proizveden je uz podršku Kraljevine Holandije, povodom Svetske konferencije o slobodi medija, koju Holandija 9. i 10. decembra organizuje zajedno sa UNESKO. Sadržina produkcije isključiva je, međutim, odgovornost FoNeta i ne odražava nužno stavove Kraljevine Holandije.\nReflektor: „Zloupotreba“ (VIDEO)\nNapadi na novinare Reflektor\n← Kina: Novinarka iz Vuhana uhapšena, vezana, hrane je na silu\nReporteri bez granica: Pretnje novinarkama u Srbiji, Hrvatskoj i Makedoniji šalju jezivu poruku širom regiona →


Pilotiranje nove mere za zapošljavanje mladih u Čačku – stručna obuka I radna praksa | RBCENTAR\nProgram stručne obuke mladih nezaposlenih iz metalo-prerađivačkog sektora u Čačku danas je uspešno završen. Program je organizovan u okviru projekta “Učešće omladinskog civilnog sektora u kreiranju politika zapošljavanje mladih” faza IV, koje finansira Solidar Svis u okviru programa Dostojanstven rad, a na temu – Pilotiranje nove mere za zapošljavanje mladih na lokalu dizajnirane prema identifikovanim potrebama privrede iz metalo-prerađivačkog sektora.\n8 mladih, zadovoljnih I motivisanih, nastaviće svoje usavršavanje praktičnih znanja u 5 renomiranih kompanija: 9. Septembar, Unipromet, Plazmateh, Mikron I Progres Inženjering.\nKako kažu mladi, obuka koju su prošli, pomogla im je da osveže I unaprede svoja stručna tehnička znanja, što je važan preduslov za buduće zapošljavanje I obavaljanje posla u skladu sa potrebama poslodavaca.\nSvim kandidatima želimo uspešnu radnu praksu I puno uspeha u daljem radu I profesionalnim planovima!\nU okviru projekta „Znanjem do posla“, tim Razvojnog biznis centra, u 2019. god., proširio je svoje usluge usmerene ka mladima na polju prepoznovanja njihovih: ličnih,…read more →


Najavljen privredni rast u narednoj godini | NSU\nNaslovna Srbija Najavljen privredni rast u narednoj godini\nNajavljen privredni rast u narednoj godini\nMisija Međunarodnog monetarnog fonda postigla je dogovor s vlastima o ključnim parametrima za državni budžet Srbije za 2018. godinu, rečeno je na konferenciji u Vladi Srbije povodom završne revizije aranžmana sa MMF-om, a tom prilikom pohvaljeni su dosadašnji rezultati Vlade Srbije na sprovođenju reformi.\nIstaknuto je da će budžet za 2018. godinu biti razvojni i zasnovan na povećanju javnih investicija, a kao razultat takve razvojne ekonomske politike očekuje se i veći privredni rast.\nSrbija će ove godine imati rast bruto domaćeg proizvoda od 2 odsto, a naredne godine 3,5 odsto, rekao je šef misije MMF-a Džejms Ruf i pohvalio konstruktivnu saradnju sa Vladom Srbije u protekle tri godine i izrazio želju za nastavak saradnje.\nOn je istakao da Srbija beleži dobre ekonomske rezultate, uprkos usporavanju početkom 2017. zbog suše i poremećaja u proizvodnji struje. Uz dogovoreno povećanje zarada u javnom sektoru i penzija, Raf očekuje da će fiskalni deficit 2018. iznositi 0,7 odsto BDP-a, što je u skladu s potrebom da se obezbede fiskalna održivost i dalje smanjenje javnog duga.\nMinistar finansija Dušan Vujović rekao je da, uprkos tome što je za ovu godinu projekcija smanjena na dva odsto, ostaje se pri tome da će privredni rast u 2018. biti 3,5 odsto, iako je to konzervativna procena. Kako kaže, usporavanje rasta nije recesione prirode, već je do toga došlo usled spoljnih faktora, pre svega okolnosti u poljoprivredi i energetici.\nMinistar se osvrnuo i na budžet za sledeću godinu i istakao da će biti spreman između 27. i 29. novembra, kada bi trebalo da ga usvoji Vlada Srbije i prosledi Skupštini. “Budžet će odmah biti prosleđen Skupštini Srbije i očekuje se da bude usvojen u roku, do 15. decembra. Budžet će biti pravi razvojni“, istakao je Vujović.


Tegeltija: Aranžman MMF do kraja godine - Srpskainfo\nPostoje jasne procedure i tehnički proces koji mora da se završi. Misija sprovodi tehničke razgovore sa nadležnim institucijama, ministarstvima u oba entiteta i na nivou zajedničkih institucija nakon kojih će biti spreman razgovor sa Misijom o aranžmanu – pojasnio je Tegeltija.\nOn je naveo da aranžman sa MMF ne podrazumijeva lokalne teme, te da samim tim ne predstavlja problem činjenica da će se u finaliziranje pregovora ići nakon izbora.\n– Za razliku od nekih drugih stavri, aranžman sa MMF-om ne podliježe dugim ratifikacijama, tako da je nakon završetka pregovora sa Misijom u Sarajevu, potrebno četiri do šest sedmica, da bi se cijeli proces sa MMF-om završio – izjavio je Tegeltija novinarima u Sarajevu.\nPolitika kreditMMFSavjet ministara BiHZoran Tegelrija


"Kukasti krstovi nikom ne smetaju jer su na vlasti preobučeni radikali"\nBeogradski glas (Beta) – Liga socijaldemokrata Vojvodine (LSV) kritikovala je aktuelnu vlast, jer ni posle desetak dana nisu uklonjeni kukasti krstovi koji su nedavno osvanuli na dečijem igralištu u centru Novog Bečeja.\n„Predstavnici lokalne samouprave izgleda u tome ne vide nikakav problem, s obzirom na to da se ni posle desetak dana nisu potrudili da ih uklone, iako je to jedna od najprometnijih lokacija na putu do Doma zdravlja“, naveo je LSV u saopštenju.\nLSV je upitao „na koliko dečijih igrališta treba da osvanu kukasti krstovi, pa da predstavnici države Srbije prihvate činjenicu da se od eskalacije fašizma, podgrevane Šešeljevim ispadima, moraju jasno i glasno ograditi“.\n„Država danima propušta priliku da, osim proceduralnih, navede i suštinske razloge za neodržavanje fašističkog skupa u Hrtkovcima, koji je najavila Srpska radikalna stranka. Ako je poznato da većinu opštinskih i državnih rukovodilaca čine bivši radikali koji su prešli u Srpsku naprednu stranku, logično je da im onda ni kukasti krstovi u Novom Bečeju, ni fašistički skup u Hrtkovcima ne smetaju“, naveo je Šućurović u saopštenju.\nOn je dodao da se u manjim sredinama dobro zna ko je od sadašnjih „preobučenih radikala“ bio na prvom skupu devedesetih u Hrtkovcima i dodao da je od tih ljudi „u novom stranačkom dresu Srpske napredne stranke“ sada nelogično očekivati da drastično promene svoja gledišta i političke stavove.\n„Prilika da se pokaže da država ne toleriše fašističke ispade bar u poslednjih nekoliko nedelja bilo je napretek. To je taj vid licemerja koji na mala vrata popušta fašistima i hoće u Evropsku uniju, ali da oni kažu Evropi kakvi treba da budu EU standardi“, ocenio je Šućurović.\nOznakefašistički simbol fašizam Hrtkovci kukasti krst Liga socijaldemokrata Vojvodine LSV naprednjaci Naslovna-centar Naslovna-traka Novi Bečej radikali\nLSV=lažna opozicija.Zašto ne istupite iz vlasti u Novom Sadu sa „preobučenim radikalima“?\nmaj 4, 2018 7:46 pm\n„Grad Niš i poslovodstvo nisu sposobni da upravljaju aerodromom“